Dagdas novads

**Aleksandrovas pamatskola**

 “Aleksandrovas skola”

Aleksandrovas ciems

Konstantinovas pagasts

Dagdas novads

LV-5680

Tālruņi: 65621023,

m.t. 29467813,

Tālrunis /fakss: 65621024,

Izglītības iestādes reģistrācijas

Nr.4222900579

e-pasts: aleksandrova-skola@inbox.lv

mājas lapa: [www.aleksandrovasskola.lv](http://www.aleksandrovasskola.lv)

Izglītības iestādes vadītāja **Anita Malinovska**

**PAŠNOVĒRTĒJUMA ZIŅOJUMS**

Aleksandrova

2019

**SATURS**

Iestādes vispārīgs raksturojums …………………………………………………… 3 Iepriekš izvirzīto prioritāšu īstenošana 2018./2019.m.g……………………………. 6

Pamatjomu novērtējumi

1. Mācību saturs. …………………............................................................................ 7

2. Mācīšana un mācīšanās………………………………………………………….. 8

2.1.Mācīšanas kvalitāte…………………………………………………….. 8

2.2. Mācīšanās kvalitāte……………………………………………………. 10

2.3.Vērtēšana kā mācību procesa sastāvdaļa……………………………….. 11

3.Izglītojamo sasniegumi…………………………………………………………… 12

 3.1. Izglītojamo sasniegumi ikdienas darbā………………………………… 12 3.2.Izglītojamo sasniegumi valsts pārbaudes darbos………………………... 30

4. Atbalsts izglītojamiem …………………………………………………………… 32

4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība)……………………………………………………… 32

4.2 Atbalsts personības veidošanā…………………………………………... 34

4.3. Atbalsts karjeras izglītībā……………………………………………….. 35

4.4 Atbalsts mācību darba diferenciācijai…………………………………… 36

4.5 Atbalsts izglītojamiem ar speciālām vajadzībām………………………... 37

4.6. Sadarbība ar izglītojamā ģimeni………………………………………… 38

5. Iestādes vide ……………………………………………………………………. 39

5.1 Mikroklimats ………………………………………………………………… 39

5.2. Fiziskā vide …………………………………………………………………. 40

6. Resursi …………………………………………………………………………….. 40

6.1. Telpu, iekārtu un resursu nodrošinājums……………………………………. 40

6.2. Personālresursi……………………………………………………………….. 41

7. Iestādes darba organizācija, vadība un kvalitātes nodrošināšana…………………. 41

7.1. Iestādes darba pašvērtēšana un attīstības plānošana ……………………. 41

7.2. Iestādes vadības darbs un personāla pārvaldība………………………… 42

7.3. Iestādes sadarbība ar citām institūcijām………………………………… 43

Citi sasniegumi………………………………………………………………………. 44

**Iestādes vispārīgs raksturojums**

Aleksandrovas pamatskola (turpmāk tekstā – skola) ir Dagdas novada pašvaldības dibināta vispārējās izglītības iestāde, kura atrodas 9 km attālumā no Dagdas pilsētas, 2 km attālumā no Konstantinovas pagasta centra, apdzīvotā vietā „Aleksandrova”.

Skola ir izvietota vairākās ēkās – mācību korpuss, internāta ēka, kokapstrādes un metālapstrādes mācību darbnīcas, mācību klases un kabineti dienesta viesnīcas 1. kāpņu telpās un vairākas saimniecības ēkas.

Skolas pirmsākumi meklējami Bojāru palīgskolā 1960. gadā,

1965. gadā skolu pārceļ uz Rudušķu ciemu un nosauc par Rudušķu palīgskolu,

1980. gadā skola pārcelta uz Aleksandrovu un nosaukta par Iskraspalīginternātskolu.

1995. gadā skola pāriet uz 9 – gadīgo izglītību un tiek pārdēvēta par Aleksandrovas speciālo internātskolu. Skola atrodas Krāslavas rajona padomes pakļautībā.

2005. gadā Aleksandrovas speciālās internātskolas nosaukums mainīts uz Aleksandrovas speciālā internātpamatskola izglītojamiem ar garīgās attīstības traucējumiem, saskaņā ar LR Izglītības likuma 26. panta 1. punktu.

Līdz ar novadu izveidošanu savu darbību izbeidz Krāslavas rajona padome un tā 01.09.2009. nodod skolu Dagdas novada pašvaldības pārziņā.

2009. gadā no skolas nosaukuma tiek izslēgti vārdi: „ar garīgās attīstības traucējumiem.”

2013. gadā no skolas nosaukuma, pēc IZM aicinājuma un Dagdas novada pašvaldības deputātu lēmuma, tiek izslēgts vārds „speciālā”.

2019. gadā, sakarā ar Izglītības likuma pārejas noteikumu 60. punktā noteikto, no skolas nosaukuma tiek izslēgts termins “internātskola” un ar 01.08.2019. skola tiek pārdēvēta par “Aleksandrovas pamatskolu”.

Šobrīd skola ir vienīgā speciālās izglītības iestāde bērniem ar garīgās attīstības traucējumiem Dagdas un Krāslavas novados. Skolā izglītību iegūst bērni un jaunieši no daudzām Latvijas pašvaldībām, to starpā ir arī bērni bāreņi. Līdz 2009. gadam skola pilda gan izglītības iestādes, gan bērnu ārpusģimenes aprūpes iestādes funkcijas.

Skolas infrastruktūra, ļoti laba materiāli tehniskā bāze un personāla nodrošinājums, vides pieejamība bērniem invalīdiem, spēj nodrošināt kvalitatīvu mācīšanas un mācīšanās procesa kvalitāti, sniegt pilnvērtīgu atbalstu skolēna personības veidošanā, veselības aprūpē un karjeras izvēlē.

Skola īsteno vispārējās pamatizglītības programmas izglītojamiem ar garīgās attīstības traucējumiem, mācīšanās traucējumiem, 1. līmeņa profesionālās pamatizglītības programmas un interešu izglītības programmas.

Skolēnu skaita dinamika Aleksandrovas pamatskolā pēdējo 5 gadu laikā(sk. attēlu).

Skolā 2018./2019. m.g. mācās 84 skolēni no 7 novadiem, strādā 33 pedagogi un 25 tehniskie darbinieki.

2018./2019. mācību gadā skola turpina realizēt:

|  |  |  |  |
| --- | --- | --- | --- |
| **Izglītības programmas nosaukums** | **kods** | **licences** | **skolēnu skaits uz 02.01.2019.** |
| numurs | izdota |
| Speciālās pirmsskolas programma izglītojamiem ar garīgās attīstības traucējumiem | 01015811 | V-7491 | 01.09.2014 | 3 |
| Speciālās pirmsskolas programma izglītojamiem ar valodas attīstības traucējumiem | 01015511 | V-7487 | 01.09.2014 | 3 |
| Speciālās pamatizglītības programma izglītojamiem ar mācīšanas traucējumiem | 21015611 | V-7646 | 07.11.2014 | 4 |
| Speciālās pamatizglītības programma izglītojamiem ar garīgās attīstības traucējumiem | 21015811 | V-6672 | 07.01.2014 | 33 |
| Speciālās pamatizglītības programma izglītojamiem ar smagiem garīgās attīstības traucējumiem vai vairākiem attīstības traucējumiem | 21015911 | V-6673 | 17.12.2014 | 18 |
| Speciālās pamatizglītības mazākumtautību programma izglītojamiem ar smagiem garīgās attīstības traucējumiem vai vairākiem attīstības traucējumiem | 21015921 | V-6674 | 07.01.2014 | 5 |
| Profesionālās pamatizglītības programma „Lauksaimniecība” | 2262100 | P-8164 | 20.08.2013. | 11 |
| Profesionālās pamatizglītības programma „Ēdināšanas pakalpojumi” | 2281102 | P-8171 | 21.08.2013. | 6 |

Skola organizē speciālās korekcijas un rehabilitācijas nodarbības.

 Darbojas datorzinību, sporta, kokapstrādes, deju, floristikas, dramatiskais, rokdarbu, vokālais ansamblis. Iespējas nodarboties fakultatīvajās nodarbībās ir plašas, daudzpusīgas un tas rada izvēles iespējas un veicina skolēnu vispusīgu attīstību, atbilstoši viņu interesēm, spējām un attīstības līmenim.

Skolēnu skaits un sadalījums pa izglītības programmām 5 gadu laikā:

|  |  |  |  |  |  |
| --- | --- | --- | --- | --- | --- |
| **Mācību gads** | **2014./2015.** uz 02.01.2015 | **2015./2016**uz 02.01.2016 | **2016./2017** uz 02.01.2017 | **2017./2018**uz02.01.2018 | **2018./2019**uz02.01.2019 |
| **Skolēnu skaits** | **104** | **102** | **95** | **91** | **83** |
| IP 01015511 |  | 1 |  | 4 | 3 |
| IP 01015711 | 2 |  |  | - | - |
| IP 01015811 | 6 | 7 | 8 | 3 | 3 |
| IP 21015611 | 1 | 4 | 3 | 4 | 4 |
| IP 21015811 | 42 | 41 | 42 | 40 | 33 |
| IP 21015821 | - | - | - | - | - |
| IP 21015911 | 8 | 7 | 7 | 6 | 18 |
| IP 21015921 | 16 | 20 | 17 | 16 | 5 |
| Profesionālās pamatizglītības programmās | 29 | 23 | 20 | 18 | 17 |
| Klašu kompl. skaits | 10 | 11 | 10 | 10 | 13 |

**IP** – izglītības programma

Atbalsta personāls (likmes) 2018./2019.m.g.:

|  |  |  |  |  |  |  |  |
| --- | --- | --- | --- | --- | --- | --- | --- |
| **Amats** | **Psihologs**  | **Logopēds**  | **Sociālais pedagogs** | **Pedagoga palīgs** | **Bibliotekārs**  | **Psihiatrs**  | **Medicīnas māsa** |
| **Likme** | 0,4 | 0,9 | 0.4 | 2.7 | 0,25 | 0,5 | 1 |

\* Logopēds strādā pēc direktores apstiprināta korekcijas un rehabilitācijas nodarbību saraksta, vada individuālās un grupu nodarbības.

 ***Iestādes darbības pamatmērķi***

*Skolas darbības mērķi:*

* veicināt katra skolēna harmoniskās personības veidošanos;
* sagatavot skolēnus darbam un dzīvei sabiedrībā, kā arī veidot pamatu tālākai izglītībai;
* sekmēt skolēna atbildīgu attieksmi pret sevi, ģimeni, līdzcilvēkiem, savu tautu, valsti.

*Skolas galvenie uzdevumi:*

* radīt iespējas un apstākļus bērnam ar garīgās attīstības traucējumiem iegūt savam veselības stāvoklim, spējām un attīstības līmenim atbilstošu izglītību;
* izvēlēties izglītošanas darba metodes un formas, atbilstoši skolas specifikai, skolēnu veselības stāvoklim un attīstības līmenim;
* veikt pedagogu, psihologu, medicīnas darbinieku, bērnu vecāku un personu, kas realizē vecāku varu, sadarbību skolēnu izpētē;
* noteikt katra bērna izglītošanas, ārstēšanas un korekcijas darba mērķus un uzdevumus, nodrošinot savlaicīgu bērnu rehabilitāciju un integrāciju vispārējās izglītības iestādēs;
* sadarboties ar vispārējās un profesionālās izglītības iestādēm, kurās mācās bērni ar garīgās attīstības traucējumiem.

**Iepriekš izvirzīto prioritāšu īstenošana 2018./2019.m.g.**

|  |  |
| --- | --- |
| **Pamatjoma un izvirzītās prioritātes** | **Sasniegtais rezultāts** |
| **Mācību saturs**Integrētā apmācības procesa pirmsskolā un „c” klasēs izvērtēšana. Integrētā apmācības procesa aprobācija sākumskolā. | Mācību gada garumā notika integrētās nodarbības pirmsskolā un „c” klasēs.Uzsākta integrētā apmācība pirmsskolā. Pirmsskolas skolotāji un „c” klašu skolotāji izvērtēja integrētās apmācības stiprās un vājās puses, norādīja uz nepieciešamajiem uzlabojumiem. |
| **Mācīšana un mācīšanās**Izglītojamoindividuālovajadzību ievērošana un veicināšana izglītības procesā (audzēkņu izglītības kvalitāte). | Visa mācību gada garumā tika plānotas un organizētas individuālās konsultācijas skolēniem. Skolēniem ar mācīšanās traucējumiem sniegti atbalsta pasākumi visos mācību priekšmetos. Pēc izvēles skolēni iesaistījās fakultatīvajās nodarbībās un ārpusklases pasākumos. Marta mēnesī notika metodiskā diena, kurā skolotāji dalījās pieredzē par audzēkņu izglītības kvalitātes veicināšanu. |
| **Skolēnu sasniegumi**Vēstures un sociālo zinību programmu apguves rezultāti. | Veikta skolēnu sasniegumu izaugsmes dinamika vēsturē un sociālajās zinībās. Tika vērotas un analizētas vēstures un sociālo zinību stundas. Skolotāji izanalizēja mācību procesa vēsturē un sociālajās zinībās organizācijas pozitīvās puses un trūkumus. Augusta pedagoģiskās padomes sēdē tika sniegta detalizēta skolēnu sasniegumu analīze. |
| **Atbalsts skolēniem**Atbalsta programmas izglītojamo uzvedības korekcijā ieviešana un aprobācija. Karjeras programmas izstrāde. | Izstrādāta un aprobēta uzvedības korekcijas atbalsts programma, kuras izstrādē iesaistījās skolas atbalsta komandas speciālisti. Uzsākta karjeras programmas izstrāde. Skolā tiek organizēta karjeras nedēļa, notiek mācību ekskursijas uz dažādām darba vietām, zemnieku saimniecību „Eži”. |
| **Skolas vide**Internāta vides labiekārtošana. | Sadarbībā ar Norvēgijas Baltijas draugiem nomainīti skapīši, dīvāni skolas internātā. Dušu telpā veikts remonts. Skola un internāta telpas tika noformētas dažādiem svētkiem. |
| **Resursi**Finanšu resursu piesaistīšana, nodrošinot drošu un labvēlīgu vidi skolā. | Īslaicīgas sociālās aprūpes pakalpojuma „Atelpas brīdis” īstenošana rudens un vasaras periodā veicināja finanšu piesaisti skolai. Uzstādītas izgaismotas evakuācijas izejas zīmes. Sadarbībā ar sia „Arco Real Astate” paplašinātas iespējas skolēnu brīvā laika pavadīšanai. Sadarbībā ar Latvijas Bērnu bāreņu fondu saņemts atbalsts ar kancelejas precēm, higiēnas un mazgāšanas līdzekļiem. |
| **Skolas darba organizācija, vadība un kvalitātes nodrošināšana**Esošā attīstības plāna izvērtēšana, analīze un prioritāšu izvirzīšana jaunajam attīstības periodam. | Izvērtēts un izanalizēts skolas attīstības plāns 2016./2017.–2010./2019. m.g. Izvērtēšanas procesā iesaistījās skolotāji, administrācija. Izvirzītas prioritātes nākamajiem 3 gadiem. |

**Pamatjomu novērtējums:**

**1. Mācību saturs**

**1.1. Iestādes īstenotās izglītības programmas:**

Mācību process Aleksandrovas internātpamatskolā tiek īstenots atbilstoši licencētām un akreditētām vispārizglītojošās un profesionālās pamatizglītības programmām (skatīt tabulā).

|  |  |  |
| --- | --- | --- |
| **Izglītības programmas nosaukums** | **kods** | **licences** |
| numurs | izdota |
| Speciālās pirmsskolas programma izglītojamiem ar garīgās attīstības traucējumiem | 01015811 | V-7491 | 01.09.2014 |
| Speciālās pamatizglītības programma izglītojamiem ar mācīšanas traucējumiem | 21015611 | V-7646 | 07.11.2014 |
| Speciālās pamatizglītības programma izglītojamiem ar garīgās attīstības traucējumiem | 21015811 | V-6672 | 07.01.2014 |
| Speciālās pamatizglītības programma izglītojamiem ar smagiem garīgās attīstības traucējumiem vai vairākiem attīstības traucējumiem | 21015911 | V-6673 | 17.12.2014 |
| Speciālās pamatizglītības mazākumtautību programma izglītojamiem ar smagiem garīgās attīstības traucējumiem vai vairākiem attīstības traucējumiem | 21015921 | V-6674 | 07.01.2014 |
| Profesionālās pamatizglītības programma „Lauksaimniecība” | 2262100 | P-8164 | 20.08.2013. |
| Profesionālās pamatizglītības programma „Ēdināšanas pakalpojumi” | 2281102 | P-8171 | 21.08.2013. |
|  |  |  |  |

Skolēnu mācību slodze atbilsts normatīvajos aktos noteiktajām prasībām.

Skolā ir apstiprināts stundu, korekcijas un fakultatīvo nodarbību saraksts. Mācību priekšmetu programmu kvalitatīvai apguvei pedagogi organizē individuālo darbu ar izglītojamiem, kam radušās grūtības mācību vielas apguvei. Konsultācijas notiek saskaņā ar direktores apstiprinātu individuālā darba grafiku. Par izmaiņām stundu sarakstā izglītojamie un skolotāji tiek savlaicīgi informēti. Stundu un nodarbību saraksts ir pieejams izglītojamiem un vecākiem.

Pedagogi pārzina un izprot sava mācību priekšmeta mērķus, uzdevumus, obligāto saturu, izglītojamo sasniegumu vērtēšanas formas un kārtību. Mācību priekšmeta apguvi pedagogi realizē, veidojot tematiskus plānus. Tajos skolotājs uzrāda programmas tematu apguves secību, apguves laiku, plānotus rezultātus, kā arī temata apguves pārbaudes formas. Tematiskus plānus un pārbaudes darbu grafikus pedagogi saskaņo ar direktora vietnieku mācību darbā divas reizes gadā. Tematiskajos plānos pedagogi pēc nepieciešamības veic korekcijas. Ja korekcijas skar arī pārbaudes darbu grafiku, tad pedagogs to saskaņo ar direktora vietnieku mācību darbā.

C klašu skolēniem skolotāji veido individuālos izglītības plānus.

Internāta skolotāji audzināšanas darbā plānus veido atbilstoši audzināšanas programmai.

2018./2019.m.g. pirmsskolas un „c”klašu pedagogi plānoja un organizēja atklātas stundas, kuras balstījās uz integrēto apmācību. Atklātas stundas apmeklēja gan skolas administrācija, gan kolēģi. Tika organizētas atklātas stundas Dagdas novada izglītības iestāžu direktoriem un kolēģiem no Vitebskas Starptautiskā semināra praktikuma ietvaros. Gada garumā tika veikta integrētās apmācības aprobācija sākumskolā.

**Stiprās puses:**

* Pirmsskolā un “c” klasēs sekmīgi darbojas integrētas apmācības process. Tika organizētas un novadītas atklātas stundas pirmsskolā un “c” klasēs.
* Aprobētas integrētās apmācības iespējas sākumskolā. Atklāto stundu plānošana un organizēšana veicina starppriekšmetu skolotāju sadarbību, pieredzes apmaiņu, labās prakses pieredzi.

**Tālākās attīstības vajadzības:**

Uz kompetencēm balstīts mācību saturs pirmskolā un darba organizēšana atbilstoši jaunām valsts pirmsskolas izglītības vadlīnijām.

Pakāpeniskā kompetences pieejas mācību saturā ieviešanas pamatskolā bāzes sagatavošana.

**Pašnovērtējums : ļoti labi**

**2. Mācīšana un mācīšanās**

**2.1. Mācīšanas kvalitāte**

Aleksandrovas internātpamatskolā strādā augsti kvalificēti pedagogi. Visu skolas pedagogu izglītība atbilst normatīvām prasībām darbam speciālajā izglītībā. Par skolotāju kvalifikāciju skatīt sadaļu „Iestādes vispārīgs raksturojums.”

Ievērojot MK noteikumu prasības par skolotāju profesionālām kompetencēm, Aleksandrovas internātpamatskolas skolotāji šajā mācību gadā aktīvi pilnveidoja savu tālākizglītību, piedaloties gan semināros, gan profesionālās pilnveides kursos. Tas deva iespēju ne tikai palielināt noklausīto stundu apjomu, bet arī iepazīties ar aktualitātēm vispārējā un speciālajā izglītībā, iedziļināties izglītības reformas tendencēs, kuras saistītas ar kompetenču pieeju mācību saturā, pārņemt jaunas idejas, pieredzi, darba materiālus. Atbilstoši MK noteikumu prasībām par obligātiem visiem pedagogiem kursiem, visiem skolas pedagogiem ir Pirmās palīdzības pamatzināšanu kursi, kā arī 2019.gada jūnijā visi skolas pedagoģi izgāja 8 st. apjoma Bērnu tiesību aizsardzības kursus un gandrīz visi skolas pedagogi jūnijā pilnveidoja savas kompetences audzināšanas jomā. Pedagogu izglītība un nepārtraukta zināšanu un prasmju pilnveidošana tālākizglītības ceļā rada iespēju sekot mūsdienu tendencēm un prasībām mācīšanā speciālajā izglītībā. Dati par skolotāju profesionālo pilnveidi sistemātiski tiek apkopoti un ievietoti VIIS.

Skolā darbojas kabinetu sistēma. Klases telpas aprīkotas atbilstoši prasībām un piemērotas mācību procesa realizācijai saskaņā ar mūsdienu aktualitātēm un speciālās izglītības tendencēm. Pašlaik skolā ir trīs datorklases: izglītojamo ar smagiem garīgās attīstības traucējumiem apmācībai, arodpriekšmetu programmu izglītojamo un pamatizglītības programmas izglītojamo apmācībai. Visas datorklases aprīkotas ar interaktīvām tāfelēm. Izmantojot informatīvās tehnoloģijas, interaktīvās darba formas skolotājiem ir iespēja sekot līdzi mūsdienu izglītības aktualitātēm, pilnveidot skolēnu ar speciālām vajadzībām digitālo prasmju attīstīšanu. Atsevišķi izveidots korekcijas nodarbību kabinetu bloks, kurā aprīkots logopēdijas kabinets, ritmikas un koriģējošās vingrošanas kabinets un trenažieru kabinets. Tas pilnā mērā nodrošina speciālās izglītības prasību izpildi skolēnu ar speciālām vajadzībām traucējumu korekcijā.

Skola par sava budžeta līdzekļiem nodrošina skolēnus ar mācību materiāliem. Iepērk mācību piederumus, mācību grāmatas un līdzekļus.

2018./2019.m.g., realizējot pamatjomas “Mācīšana un mācīšanās” prioritāti – “Izglītojamo individuālo vajadzību ievērošana un veicināšana izglītības procesā”, skolas pedagogi pievērsa lielāku uzmanību, lai nodrošinātu tādu mācību procesu, kurā ievēro dažādu izglītojamo spējas un vajadzības (individuālo plānu veidošana, jaunākās mācību darba organizācijas formas un pieejas, atbalsta pasākumu pielietošana, sasniegumu dinamikas vērošana) un kompensē tās vajadzības, kuras izglītojamajiem traucē sasniegt augstākus mācību rezultātus (individuālās konsultācijas, korekcijas nodarbības). Turklāt, organizējot mācību stundas, liela uzmanība tika pievērsta mācību procesa saiknei ar reālo dzīvi, izglītojamo praktiskā darba prasmju attīstīšanai.

Realizējot mācību procesu, skola piedāvā arī alternatīvās darba formas: projektu nedēļas, priekšmetu nedēļas, mācību ekskursijas.

Skolā veiksmīgi darbojas 6 mācību priekšmetu un internāta skolotāju metodiskās komisijas (MK):

* Pirmsskolas skolotāju MK;
* Sākumskolas skolotāju MK;
* Izglītojamo ar smagiem garīgās attīstības traucējumiem (ISGAT) skolotāju MK;
* Humanitāro un eksakto priekšmetu skolotāju MK;
* Arodpriekšmetu skolotāju MK;
* Internāta skolotāju MK.

Katra MK, balstoties uz skolas darba prioritātēm un noteiktas komisijas darba specifiku, izvirza uzdevumus un plāno savu darbu. Metodiskās komisijas mācību gada sākumā apspriež, analizē un apkopo ziņas par izmantojamām mācību priekšmetu programmām, mācību metodēm un darba formām, vērtēšanas kārtību. Gada garumā plāno mācību līdzekļus un materiālus nākamajam mācību gadam. Metodiskās komisijas piedalās skolas darba analīzē un attīstības plāna jaunajam periodam veidošanā. Metodisko komisiju kompetencē ir arī sadarbībā ar skolas bibliotekāri mācību literatūras izvērtēšana, apkopošana un iesniegšana akceptēšanai. Akceptēto pedagoģiskās padomes sēdē mācību literatūras sarakstu skolas direktore apstiprina uz trim gadiem. Visa mācību gada garumā regulāri notiek MK sēdes, kur kopīgi tika risināti dažādi metodiskie jautājumi, sniegta aktuālā informācija no semināriem un kursiem, apspriesti un izanalizēti noteiktās MK problēmjautājumi, novērojumi. Katrs skolotājs, pilnveidojot metodisko darbu, visā mācību gada garumā strādā pie izvēlētas un aktuālās noteiktā jomā metodiskās tēmas. 2018./2019.m.g. 3 skolotāji izstrādātus metodiskus materiālus iesniedza Dagdas novada pedagogu metodisko izstrādņu skatē.

**Stiprās puses:**

* Skolas pedagogi seko mūsdienīgām tendencēm un prasībām izglītībā un mācību procesā izmanto efektīvās mācību metodes un darba formas, nodrošinot skolotāja un izglītojamo sadarbību.
* Pedagogi mācību procesā ņem vērā izglītojamo spējas, attīstības līmeni, individuālās īpatnības un vajadzības.
* Pedagogi nodrošina mācību procesa saikni ar reālo dzīvi, iesaistot izglītojamos praktiskās darbībās.

**Tālākās attīstības vajadzības:**

Pilnveidot IT izmantošanas prasmes, lai veicinātu skolēnu digitālo prasmju attīstīšanu.

Veicināt skolēnu digitālo prasmju attīstīšanu.

**Pašnovērtējums : labi**

**2.2. Mācīšanās kvalitāte**

Skolēnu mācīšanās kvalitātes nodrošināšanai skolas pedagogi ikdienas mācību darbu organizē, balstoties uz mācību priekšmetu programmām un tematiskiem plāniem, kurus izstrādā un apstiprina divas reizes mācību gadā. Izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, kā arī izglītojamajiem ar mācīšanās traucējumiem un pirmsskolas bērniem sadarbībā ar atbalsta personālu priekšmetu skolotāji un pirmsskolas skolotāji izstrādā individuālus izglītības plānus.

Mācīšanas un mācīšanās procesa regulēšanai skolā izstrādāti iekšējās kārtības noteikumi, sadarbības ar vecākiem kārtība, higiēnas prasību mēbeļu izmēru atbilstībai bērnu augumam ievērošanas kārtība, kārtības noteikumi sporta stundās, skolēnu mācību sasniegumu vērtēšanas kārtība, vienotas prasības rakstu darbu, pārbaudes darbu un mājas darbu organizēšanā, atbalsta programma jaunatnākušajiem skolotājiem.

Pedagogi regulāri izvērtē skolēnu mācību sasniegumus, programmas apgūšanas līmeni un veic individuālo darbu ar skolēniem, kuriem nepieciešama palīdzība mācību materiāla apgūšanā. Līdz ar to skolā izstrādāta individuālā darba veikšanas kārtība. Individuālo darbu ar izglītojamiem skolotāji veic atbilstoši izstrādātām mācību gada sākumā konsultāciju grafikam, kuru apstiprina skolas direktore. Tas ir publiski pieejams skolēniem, internāta skolotājiem, vecākiem (izvietots uz informācijas stenda).

Katrs mācību priekšmeta skolotājs semestra beigās apkopo skolēnu sasniegumus savā mācību priekšmetā, sniedz analīzi par to pedagoģiskās padomes sēdēs.

Ar mērķi novērot mācīšanās kvalitāti, skolēnu izaugsmes dinamiku un programmas apgūšanas sekmību mācību gada sākumā tiek nozīmēti, vēroti un izvērtēti prioritārie mācību priekšmeti. Mācību gada beigās priekšmeta skolotājs sniedz detalizētu analīzi par prioritāro priekšmetu programmas apgūšanas rezultātiem.

Lielā mērā mācīšanās kvalitāti ietekmē skolēnu kavējumi. Ar mērķi mazināt neattaisnotus kavējumus un sistematizēt to novēršanas sistēmu, skolā tika izstrādāta Aleksandrovas internātpamatskolas izglītojamo kavēto mācību stundu uzskaites un vecāku informēšanas kārtība. Tas palīdz kontrolēt skolēnu kavējumus, savlaicīgi reaģēt uz to un sadarbojoties ar skolēnu vecākiem un sociālajām institūcijām risināt šo problēmu.

Mācīšanās kvalitāti ietekmē arī skolēnu uzvedības problēmas. Skolas pedagogi meklē dažādus risinājumus, lai mazinātu šīs problēmas izpausmi. Šajā nolūkā skolā tika izstrādāti vardarbības novēršanas kārtība un “Soļi pārkāpumu izskatīšanai”.

Mācīšanās procesā izglītojamiem ir iespēja izmantot visus izglītības iestādes resursus – datorklasi ar interneta pieslēgumu, bibliotēku, kurā arī ir pieejami datori ar interneta pieslēgumu, sporta zāli, korekcijas nodarbību telpas (ritmikas klase, trenažieru istaba, logopēdijas kabinets). 2019.gadā janvārī, projekta INTERREG Latvija-Lietuva ietvaros tika atvērtas jaunas relaksējoši attīstošās telpas izglītojamiem ar īpašām vajadzībām: multisensorā istaba, sāls istaba, agresijas noņemšanas istaba, spēļu istaba. Kā arī skolas teritorijā tika izveidota dabas taka, kas dot skolēniem iespēju iesaistīties aizraujošajās mācību stundās un izzināt apkārtēju pasauli caur emocijām un sajūtām.

**Stiprās puses:**

Skolas pedagogi un skolēni ievēro mācību procesa organizācijas kārtības un sistēmas, kas pozitīvi ietekmē mācīšanās kvalitāti.

Paplašināti mācību resursi: jaunas telpas, kurām ir relaksējoši attīstošās funkcijas un dabas taka, kas dot skolēniem iespēju iesaistīties aizraujošajās mācību stundās un izzināt apkārtēju pasauli caur emocijām un sajūtām.

**Tālākās attīstības vajadzības:**

Turpināt darbu pie atbalsta programmas izglītojamo uzvedības korekcijā ieviešanas un aprobācijas.

Izstrādāt darba kārtību relaksējoši attīstošās istabās.

Efektīvai korekcijas darba veikšanai un skolēnu digitālo prasmju attīstīšanas veicināšanai pēc iespējas aprīkot logopēdijas kabinetu ar interaktīvo tāfeli.

**Pašnovērtējums: labi**

**2.3.Vērtēšana kā mācību procesa sastāvdaļa**

Izglītojamo mācību sasniegumu vērtēšanā skolotāji balstās uz MK noteikumiem Nr.492 „Mācību sasniegumu kārtību speciālās izglītības programmās” un uz Aleksandrovas internātpamatskolas skolēnu mācību sasniegumu vērtēšanas kārtību. Bet pirmsskolas skolotāji bērnu prasmju un iemaņu izvērtēšanā pamatojas uz VISC metodiskiem ieteikumiem “Par bērna sasniegumu vērtēšanu pirmsskolā”. Izglītojamo ar garīgās attīstības traucējumiem mācību sasniegumus vērtē, ievērojot izglītojamo attīstības līmeni, spējas un veselības stāvokli. Ar pieņemto skolā vērtēšanas kārtību un sistēmu tika iepazīstināti skolēnu vecāki.

Skolēnu mācību sasniegumus skolotāji vērtē daudzpusīgi un objektīvi, pielietojot dažādas vērtēšanas formas: ievadvērtēšanu, kārtējo vērtēšanu un nobeiguma vērtēšanu. Objektīvai skolēnu zināšanu, prasmju un iemaņu vērtēšanai skolotāji izstrādā dažāda veida pārbaudes darbus ar vērtēšanas kritērijiem. Skolēnu pašvērtējums un savstarpējais vērtējums – vērtēšanas paņēmiens, kurš skolas mācību procesā kļuva aktuāls. Hospitējot stundas, tika secināts, ka skolotāji aktīvi, diezgan regulāri un veiksmīgi tās pielieto mācību stundās un nodarbībās pirmsskolā. Rezultātā, pieredzes apmaiņas nolūkos MK vadītāji un skolas psiholoģi izstrādāja darba mapi ar skolēnu pašvērtējumu veidu un darba lapu paraugiem.

Veidojot tematiskus plānus, skolotāji izveido un saskaņo ar administrāciju pārbaudes darbu grafiku semestrim. Pārbaudes darbu grafiks tiek izvietots uz informācijas stenda skolotāju istabā un skolas foajē. Pēc nepieciešamības, saskaņojot ar administrāciju, skolotājs var veikt izmaiņas pārbaudes darbu grafikā. Par plānoto pārbaudes darbu skolotājs paziņo skolēniem katras jaunas tēmas sākumā. Pirms pārbaudes darba skolotājs iepazīstina skolēnus ar vērtēšanas kritērijiem. Pēc pārbaudes darba skolotājs pamato skolēna darba vērtējumu, analizē pieļautās kļūdas. Rezultātus atspoguļo pārbaudes darba analīzes veidlapā.

Vērtēšana skolā ir sistemātiska. Par to liecina dokumentācija - klašu žurnāli, skolēnu dienasgrāmatas, skolas pārbaudes darbu rezultātu analīze, sekmju izraksti vecākiem, sekmju kopsavilkumi semestra beigās, mācību gada atskaites.

**Stiprās puses:**

* Skolā ir izstrādāta un darbojas skolēnu mācību sasniegumu vērtēšanas kārtība.
* Ievērojot individuālo un diferencētu pieeju, pedagogi sistemātiski vērtē, uzskaita izglītojamo mācību sasniegumus un novēro dinamiku.
* Izglītojamie un viņu vecāki regulāri tiek informēti par mācību sasniegumiem.

**Tālākās attīstības vajadzības:**

Izglītojamo sasniegumu vērtēšanā pievērst uzmanību formatīvās vērtēšanas iespējām mācību procesā ar izglītojamiem ar garīgās attīstības traucējumiem.

**Pašnovērtējums: ļoti labi**

**3.Izglītojamo sasniegumi**

**3.1.Izglītojamo sasniegumi ikdienas darbā**

Skolā ir noteikta kārtība skolēnu sasniegumu vērtēšanā, uzskaitē, analīzē, kuru ievēro visi pedagogi. Izglītības programmā Izglītojamajiem ar garīgās attīstības traucējumiem (21015811) mācību sasniegumi tiek vērtēti: 1.- 3.klasē - aprakstoši; 4. klasē latviešu valodā, literatūrā un matemātikā – 10 ballu sistēmā un ar i (ieskaitīts)/ni (neieskaitīts) (vērtējums i norāda, ka izglītojamais ir apguvis zināšanas vismaz 30 % apjomā), parējos priekšmetos – aprakstoši; 5. – 9. klasēs visos priekšmetos mācību sasniegumi tiek vērtēti 10 ballu sistēmā un ar i (ieskaitīts)/ni (neieskaitīts) (vērtējums i norāda, ka izglītojamais ir apguvis zināšanas vismaz 30 % apjomā). Izglītības programmā Izglītojamajiem ar mācīšanās traucējumiem (21015611) mācību sasniegumi tiek vērtēti: 1.klasē izglītojamo mācību sasniegumus visos mācību priekšmetos vērtē aprakstoši; 2.un 3.klasē izglītojamo mācību sasniegumus latviešu valodā un matemātikā, kā arī 3. klasē angļu valodā vērtē 10 ballu skalā, pārējos mācību priekšmetos-aprakstoši; 4.-9.klasē izglītojamo mācību sasniegumus visos mācību priekšmetos vērtē 10 ballu skalā un ar i (ieskaitīts)/ni (neieskaitīts); vērtējums i norāda, ka izglītojamais ir apguvis zināšanas vismaz 50 % apjomā. Izglītības programmā izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (kods – 21015911 un 21015921) mācību sasniegumi visos posmos tiek vērtēti aprakstoši. Arodklasēs visos priekšmetos mācību sasniegumi tiek vērtēti 10 ballu sistēmā un ar i (ieskaitīts)/ni (neieskaitīts) (vērtējums i norāda, ka izglītojamais ir apguvis zināšanas vismaz 30 % apjomā).

Skolēnu sasniegumi ikdienas darbā tiek analizēti pedagoģiskās padomes sēdēs un apkopoti divas reizes mācību gada laikā. Rezultātā tiek aprēķināts mācību programmas apguves koeficients gan katra priekšmeta, gan klases.

4.- 9.klašu grupa ( 2018./2019.m.g.)

Izglītības programmas kods: 21015811

|  |  |  |  |  |  |
| --- | --- | --- | --- | --- | --- |
| **Mācību priekšmets** | **4.a klase** | **5.a klase** |  **7.a klase** | **8.a klase** | **9.a klase** |
| 1.semKapg (%)  | 2.semKapg (%) | Gada Kapg (%) | Līmenis | 1.semKapg (%)  | 2.semKapg (%) | Gada Kapg (%) | Līmenis | 1.semKapg (%) | 2.semKapg (%) | Gada Kapg (%) | Līmenis | 1.semKapg (%) | 2.semKapg (%) | Gada Kapg (%) | Līmenis | 1.sem.Kapg (%)  | 2.semKapg (%) | Gada Kapg (%) | Līmenis |
| *Latviešu valoda* | 53 | 59 | 56 | P | 65 | 64 | 64 | O | 51 | 49 | 50 | P | 66 | 66 | 66 | O | 52 | 53 | 53 | P |
| *Angļu valoda* | - | - | - | - | 48 | 58 | 53 | P | 50 | 50 | 50 | P | 62 | 62 | 62 | O | 40 | 33 | 36 | P |
| *Krievu valoda* | - | - | - | - | - | - | - | - | - | - | - | - | - | - | - | - | - | - | - | - |
| *Matemātika* | 42 | 53 | 47 | P | 64 | 48 | 56 | P | 68 | 69 | 69 | O | 71 | 66 | 69 | O | 51 | 55 | 53 | P |
| *Informātika* | - | - | - | - | 72 | 68 | 70 | O | 60 | 57 | 58 | P | - | - | - | - | - | - | - | - |
| *Dabaszinības* | - | - | - | - | 69 | 64 | 67 | O | 70 | 65 | 68 | O | 68 | 66 | 67 | O | 66 | 56 | 61 | O |
| *Ģeogrāfija* | - | - | - | - | 70 | 56 | 63 | O | 63 | 64 | 64 | O | 63 | 64 | 64 | O | 64 | 56 | 60 | O |
| *Latvijas vēsture* | - | - | - | - | - | - | - | - | 68 | 65 | 66 | O | 66 | 64 | 65 | O | 54 | 55 | 55 | P |
| *Pasaules vēsture* | - | - | - | - | - | - | - | - | 66 | 58 | 62 | O | 68 | 63 | 65 | O | 55 | 57 | 56 | P |
| *Sociālās zinības* | - | - | - | - | 62 | 54 | 58 | P | 60 | 51 | 55 | P | 71 | 63 | 64 | O | 65 | 59 | 62 | O |
| *Mājturība un tehnoloģijas (m)* | - | - | - | - | 69 | 70 | 70 | O | 69 | 72 | 71 | O | 69 | 73 | 72 | O | 60 | 64 | 62 | O |
| *Mājturība un tehnoloģijas (z)* | - | - | - | - | 72 | 66 | 69 | O | 67 | 70 | 68 | O | 68 | 71 | 69 | O | 63 | 56 | 59 | P |
| *Uzturmācība* | - | - | - | - | 58 | 70 | 64 | O | 69 | 65 | 67 | O | 65 | 65 | 65 | O | 56 | 56 | 56 | P |
| *Sports* | - | - | - | - | 54 | 63 | 59 | P | 64 | 67 | 66 | O | 70 | 66 | 68 | O | 45 | 37 | 41 | P |
| *Literatūra* | 55 | 59 | 57 | P | 61 | 66 | 64 | O | 58 | 47 | 53 | P | 58 | 60 | 59 | P | 55 | 52 | 53 | P |
| *Mūzika* | - | - | - | - | 76 | 74 | 75 | O | 67 | 60 | 63 | O | 76 | 67 | 72 | O | 54 | 48 | 51 | P |
| *Vizuālā māksla* | - | - | - | - | 76 | 74 | 75 | O | 70 | 73 | 72 | O | 76 | 84 | 80 | O | 47 | 48 | 48 | P |
| **Vidējais** | ***50*** | ***57*** | ***53*** | ***P*** | ***65*** | ***64*** | ***64*** | ***O*** | ***64*** | ***61*** | ***63*** | ***O*** | ***68*** | ***67*** | ***67*** | ***O*** | ***55*** | ***52*** | ***54*** | ***P*** |
|  |  |  |  |  |  |  |  |  |  |  |  |  |  |  |  |  |  |  |  |  |

Izglītības programmas kods: 21015611 ( 2017./2018.m.g.)

|  |  |  |  |  |
| --- | --- | --- | --- | --- |
|  **Mācību priekšmets** | **4.b klase** | **9.b klase** | Kopējais skolēnu skaits | **Vidējais** |
| **1.sem****Kapg (%)**  | **2.sem****Kapg (%)** | **Gada** **Kapg (%)** | **Līmenis** | **1.sem****Kapg (%)** | **2.sem****Kapg (%)** | **Gada** **Kapg (%)** | **Līmenis** |  | **1.sem****Kapg (%)**  | **2.sem****Kapg (%)** | **Gada** **Kapg (%)** | **Līmenis** |
| *Latviešu valoda* | 43 | 44 | 44 | P | 40 | 40 | 40 | P | 4 | 42 | 42 | 44 | P |
| *Angļu valoda* | 50 | 50 | 50 | P | 40 | 50 | 45 | P | 4 | 45 | 50 | 52 | P |
| *Krievu valoda* | - | - | - | - | 51 | 45 | 48 | P | 3 | 51 | 45 | 65 | O |
| *Matemātika* | 50 | 45 | 47 | P | 40 | 47 | 44 | P | 4 | 45 | 46 | 45 | P |
| *Informātika* | - | - | - | - | - | - | - | - | - | - | - | - | - |
| *Bioloģija* | - | - | - | - | 61 | 62 | 62 | O | 3 | 61 | 62 | 53 | P |
| *Ģeogrāfija* | - | - | - | - | 61 | 57 | 59 | P | 3 | 61 | 57 | 53 | P |
| *Latvijas vēsture* | - | - | - | - | 50 | 43 | 46 | P | 3 | 50 | 43 | 65 | O |
| *Pasaules vēsture* | - | - | - | - | 55 | 48 | 51 | P | 3 | 55 | 48 | 64 | O |
| *Sociālās zinības* | - | - | - | - | 62 | 42 | 52 | P | 3 | 62 | 42 | 52 | P |
| *Mājturība un tehnoloģijas (m)* | - | - | - | - | - | - | - | - |  | - | - | - |  |
| *Mājturība un tehnoloģijas (z)* | - | - | - | - | 49 | 46 | 47 | P | 3 | 49 | 46 | 58 | P |
| *Uzturmācība* | - | - | - | - | 81 | 57 | 69 | O | 3 | 81 | 57 | 73 | O |
| *Sports* | - | - | - | - | 65 | 67 | 66 | O | 3 | 65 | 67 | 68 | O |
| *Literatūra* | 48 | 35 | 42 | - | 46 | 41 | 44 | P | 4 | 47 | 38 | 49 | P |
| *Mūzika* | - | - | - | - | 57 | 58 | 58 | P | 3 | 57 | 58 | 70 | O |
| *Vizuālā māksla* | - | - | - | - | 66 | 70 | 68 | O | 3 | 66 | 70 | 74 | O |
| *Fizika* | - | - | - | - | 53 | 67 | 60 | O | 3 | 53 | 67 | 46 | P |
| *Ķīmija* | - | - | - | - | 37 | 43 | 40 | P | 3 | 37 | 43 | 55 | P |
| **Vidējais** | ***48*** | ***43*** | ***45*** | ***P*** | ***54*** | ***52*** | ***53*** | ***P*** |  | ***55*** | ***52*** | ***54*** | ***P*** |

Arodklašu grupa ( 2018./2019.m.g.)

|  |  |  |  |  |  |  |
| --- | --- | --- | --- | --- | --- | --- |
| **Mācību priekšmets** | **I kurss ( ĒP )** | **II kurss ( ĒP )** | **III kurss ( ĒP )** | **I kurss ( L )** | **II kurss ( L )** | **III kurss ( L )** |
| 1.semKapg (%)  | 2.semKapg (%) | Gada Kapg (%) | Līmenis | 1.semKapg (%)  | 2.semKapg (%) | Gada Kapg (%) | Līmenis | 1.semKapg (%) | 2.semKapg (%) | Gada Kapg (%) | Līmenis | 1.semKapg (%) | 2.semKapg (%) | Gada Kapg (%) | Līmenis | 1.sem.Kapg (%)  | 2.semKapg (%) | Gada Kapg (%) | Līmenis | 1.sem.Kapg (%)  | 2.sem.Kapg (%) | Gada Kapg (%) | Līmenis |
| Lietišķi aprēķini |  |  |  |  | 53 | 45 | 49 | P | 35 | 35 | 35 | P | 53 | 50 | 52 | P | 53 | 58 | 56 | P | 47 | 73 | 63 | O |
| Lietišķā valoda |  |  |  |  | 54 | 53 | 53 | P | 43 | 28 | 35 | P | 52 | 52 | 52 | P | 53 | 45 | 49 | P | 58 | 56 | 57 | P |
| Prof. svešvaloda |  |  |  |  | 45 | 47 | 46 | P | 50 | 35 | 42 | P | 45 | 45 | 45 | P | 55 | 52 | 53 | P | 47 | 50 | 48 | P |
| Darba aizsardzība |  |  |  |  | 48 | 60 | 52 | P | 48 | 60 | 52 | P | 61 | 59 | 60 | O | 54 | 62 | 58 | P | 51 | 55 | 53 | P |
| Prof. saskarsme |  |  |  |  | 58 | 57 | 57 | P | 35 | 58 | 46 | P | 51 | 48 | 50 | P | 60 | 55 | 58 | P | 58 | 75 | 67 | O |
| Ekonomikas pamati |  |  |  |  | - | - | - | - | - | - | - | - | 58 | 57 | 57 | P | 61 | 67 | 64 | O | 65 | 72 | 68 | O |
| Datormācība |  |  |  |  | 60 | 58 | 59 | P | 40 | 45 | 43 | P | 50 | 60 | 55 | P | 50 | 55 | 53 | P | 50 | 70 | 60 | O |
| Fiziskās aktivitātes |  |  |  |  | 54 | 42 | 48 | P | 66 | 75 | 70 | O | 56 | 46 | 51 | P | 56 | 70 | 63 | O | 66 | 73 | 70 | O |
| Augkopības pam. |  |  |  |  | - | - | - | - | - | - | - | - | 58 | 50 | 54 | P | 56 | 55 | 55 | P | 56 | 53 | 55 | P |
| Lopkopības pam. |  |  |  |  | - | - | - | - | - | - | - | - | 65 | 57 | 60 | O | 62 | 65 | 64 | O | 80 | 80 | 80 | O |
| Remontdarbu pam. |  |  |  |  | - | - | - | - | - | - | - | - | 65 | 65 | 65 | O | 65 | 58 | 63 | O | 77 | 80 | 78 | O |
| L/s tehniskās iekārtas |  |  |  |  | - | - | - | - | - | - | - | - | 60 | 57 | 59 | P | 72 | 65 | 69 | O | 80 | 80 | 80 | O |
| ĒGT pamati |  |  |  |  | 67 | 55 | 58 | P | 59 | 60 | 60 | O | - | - | - | - | - | - | - | - | - | - | - | - |
| ĒU aprīkojums |  |  |  |  | 71 | 39 | 43 | P | - | - | - | - | - | - | - | - | - | - | - | - | - | - | - | - |
| ĒU darba organizācija |  |  |  |  | - | - | - | - | 40 | 55 | 47 | P | - | - | - | - | - | - | - | - | - | - | - | - |
| PP zinības |  |  |  |  | 70 | 40 | 46 | P | 69 | 57 | 63 | O | - | - | - | - | - | - | - | - | - | - | - | - |
| Uztura FSH |  |  |  |  | 63 | 43 | 45 | P | 61 | 55 | 58 | P | - | - | - | - | - | - | - | - | - | - | - | - |
| Kalkulācijas pamati |  |  |  |  | 82 | 51 | 56 | P | 45 | 57 | 51 | P | - | - | - | - | - | - | - | - | - | - | - | - |
| VA pamati |  |  |  |  | 70 | 57 | 60 | O | 60 | 60 | 60 | O | - | - | - | - | - | - | - | - | - | - | - | - |
| Ēdienu gatavošana |  |  |  |  | 77 | 67 | 72 | O | 75 | 70 | 72 | O | - | - | - | - | - | - | - | - | - | - | - | - |
| Sanitārija un higiēna |  |  |  |  | 82 | 75 | 71 | O | 79 | 70 | 74 | O | - | - | - | - | - | - | - | - | - | - | - | - |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **Vidējais** |  |  |  |  | ***64*** | ***53*** | ***58*** | ***P*** | ***54*** | ***55*** | ***54*** | ***P*** | ***56*** | ***54*** | ***55*** | ***P*** | ***58*** | ***59*** | ***59*** | ***P*** | ***61*** | ***68*** | ***65*** | ***O*** |

**Klases mācību programmas apguves koeficients 2018./2019. m.g.**

|  |  |
| --- | --- |
| **Klase** | **Klases vidējais vērtējums (%)** |
| 1.semestrī | 2.semestrī | Gadā |
| 4.a | 50 | 57 | 53 |
| 4.b | 48 | 43 | 45 |
| 5.a | 65 | 64 | 64 |
| 7.a | 64 | 61 | 63 |
| 8.a | 68 | 67 | 67 |
| 9.b | 54 | 52 | 53 |
| 9.a | 55 | 52 | 54 |
|  |  |  |  |
| II kurss (p.p) | 64 | 53 | 58 |
| III kurss (p.p) | 54 | 55 | 54 |
| I kurss (L) | 56 | 54 | 55 |
| II kurss (L) | 58 | 59 | 59 |
| III (L) | 61 | 68 | 65 |
|  |  |  |  |

**Mācību programmas apguves koeficients labi pārskatāms izveidotajā diagrammā:**



Aplūkojot grafiku var redzēt, ka mācību programmas apguve diezgan stabila visā mācību gada laikā bija 5.a klasē, 8.a klasē, III kursā (p.p.) un II kursa (L): 1.un 2. semestra mācību programmas apguves koeficients gandrīz nemainās (5.a.kl – 65% 1.semestrī un 2.semestrī – 64%,

8. klasē – 68% / 67%, III kursa (p.p.) – 54% / 55% un II kursa (L) – 58% 1.semestrī un 59% - 2.semestrī. 4.a klases skolēnu un III(L) kursa izglītojamo mācību sasniegumu dinamika ir pozitīva: 2.semestrī mācību programmas apgūšanas līmenis uzlabojas ( 4.a kl. – no 50% uz 57 %, III(L) – no 61% uz 68%). Bet pārējo klašu izglītojamo 2.semestra mācību rezultāti palika zemāki, nekā 1.semestrī ( 4.b kl. – no 48% uz 43%; 7.a kl. – no 64% uz 61%, 9.a kl. – no 55% uz 52%, 9.b klasei – no 54% uz 52% I kursa (L) - no 56% uz 54%; II kursa (p.p.) - no 64% uz 53%).

Lai iegūtu priekšstatu par katras klases mācību programmas apgūšanu kopumā, tika izveidota sekojoša diagramma:

Diagrammas dati norāda uz to, ka vislabāk mācību programmu ir apguvuši 8.a klases skolēni (67%). 65% no mācību programmas ir apguvuši III (L) kursa izglītojamie. 5.a klases izglītojamie mācību programmu apguva uz 64%. Uz 63% mācību programmu ir apguvuši 7.a klase skolēni. II kursa “Lauksaimniecības” programmas izglītojamie programmu apguva uz 59%. 58% no profesionālās programmas “Ēdināšanas pakalpojumi” ir apguvuši II kursa izglītojamie. I kursa “Lauksaimniecības” programmas izglītojamie programmu apguva uz 55%. 54% no mācību programmas ir apguvuši III kursa “Ēdināšanas pakalpojumi” un 9.a klases izglītojamie. Bet 9.b klases un 4.a klases skolēni programmu apguva uz 53%. Zemākais programmas apguves līmenis ir 4.b klases skolēnam (45%), kurš mācījās pēc izglītojamiem ar mācīšanās traucējumiem programmas. Diagrammas dati norāda uz to, ka skolas skolēnu programmu apgūšanas līmenis svārstās no 45 % līdz 67%. Tas liecina, ka kopumā mūsu skolas skolēnu mācību programmu apgūšanas līmenis 2018./2019.m.g. ir pietiekams.Lai būtu priekšstats par to, kā ietekmēja kopēju noteiktas klases programmas apgūšanas līmeni katra mācību priekšmeta programmas apgūšana, tika izveidotas diagrammas, kur to var aplūkot.

**4.a klases mācību priekšmetu apguves koeficients** ( 2018./2019.m.g.)

**4.b klases mācību priekšmetu apguves koeficients** ( 2018./2019.m.g.)

**5.a klases mācību priekšmetu apguves koeficients** ( 2018./2019.m.g.)

**7.a klases** **mācību priekšmetu apguves koeficients** ( 2018./2019.m.g.)

**8.a klases** **mācību priekšmetu apguves koeficients** ( 2018./2019.m.g.)

**9.b klases** **mācību priekšmetu apguves koeficients** ( 2018./2019.m.g.)

**9.a klases** **mācību priekšmetu apguves koeficients** ( 2018./2019.m.g.)

**II kursa (ĒP)** **mācību priekšmetu apguves koeficients** ( 2018./2019.m.g.)

**III kursa (ĒP)** **mācību priekšmetu apguves koeficients** ( 2018./2019.m.g.)

**I kursa (L)** **mācību priekšmetu apguves koeficients** ( 2018./2019.m.g.)

**II kursa (L)** **mācību priekšmetu apguves koeficients** ( 2018./2019.m.g.)

**III kursa (L)** **mācību priekšmetu apguves koeficients** ( 2018./2019.m.g.)

Lai novērotu skolēnu dinamikas izaugsmi, skolotāji, katram skolēnam veido izaugsmes dinamikas grafiku. Tas palīdz savlaicīgi reaģēt uz skolēna mācību programmas apgūšanas vājākajām pusēm un sniegt atbalstu situācijas uzlabošanā, individuālā darba plānošanā, atbilstošu mācību metožu un darba formu izvēlē. Izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (kods – 21015911 un 21015921) skolotāji katra semestra beigās izvērtē katra izglītojamā attīstības dinamiku un nepieciešamības gadījumā veic korekcijas individuālos apmācības plānos.

**Stiprās puses:**

* Skolēnu sasniegumi ikdienas darbā tiek regulāri izvērtēti, izanalizēti un atspoguļoti gan obligātajā dokumentācijā, gan skolēna mācību sasniegumu izaugsmes dinamiku individuālajos grafikos.
* Skola nodrošina skolēniem iespēju saņemt konsultācijas visos mācību priekšmetos.

**Tālākās attīstības vajadzības:**

Mācību priekšmetu skolotājiem turpināt darbu pie skolēnu mācību sasniegumu dinamikas izpētes.

**Pašnovērtējums: labi**

**3.2.Izglītojamo sasniegumi valsts pārbaudes darbos**

Pamatojoties uz MK noteikumiem Nr.112, pamatizglītības posmā izglītojamie ar garīgās attīstības traucējumiem no valsts pārbaudījumiem ir atbrīvoti ar izglītības iestādes vadītāja lēmumu, pamatojoties uz pedagoģiskās padomes ieteikumu. Izglītojamie kārto tikai skolas pārbaudes darbus mācību priekšmetos pēc saskaņota grafika.

Kopš 2014./2015.m.g. skola realizē Speciālās izglītības programmu izglītojamiem ar mācīšanās traucējumiem. Pēc šīs programmas 2018./2019.m.g. mācījās 4 izglītojamie: 4.klase -1 izglītojamais un 9.klasē – 3 izglītojamie. Nopietnus pārbaudījumus izturēja šajā mācību gadā gan 9.klases skolēni, kuri mācījās pēc programmas izglītojamiem ar mācīšanas traucējumiem un kārtojot valsts eksāmenus par vispārēju pamatizglītību latviešu valodā, svešvalodā, matemātikā un Latvijas vēsturē, gan skolotāji, kuri gatavoja skolēnus šiem pārbaudījumiem. Rezultātus var aplūkot tabulā:

Valsts eksāmenu par vispārēju pamatizglītību rezultāti

|  |  |  |  |
| --- | --- | --- | --- |
|  | E.K. | D. N. | A. Z. |
| Latviešu valoda | *A* | **n/v** | *48,64%* | **5** | *40%* | **4** |
| Svešvaloda (krievu val.) | *A* | **n/v** | *71,5%* | **7** | *63%* | **6** |
| Matemātika | *A* | **n/v** | *56%* | **5** | *33,33%* | **4** |
| Latvijas vēsture | *A* | **n/v** | *61,18%* | **6** | *51,76%* | **5** |

Profesionālo pamatizglītības programmu audzēkņi kārto profesionālās kvalifikācijas eksāmenus. Piedāvātajās tabulās tika apkopoti profesionālās kvalifikācijas eksāmenu rezultāti:

Profesionālās izglītības programma „Lauksaimniecība”

|  |  |  |
| --- | --- | --- |
| **Mācību gads** | **Eksaminējamo skaits** | **Iegūtais vērtējums eksāmenā** |
| **4** | **5** | **6** | **7** | **8** | **9** | **10** |
| 2014./2015. | 1 |  | 1 |  |  |  |  |  |
| 2015./2016. | 1 |  |  |  |  | 1 |  |  |
| 2016./2017. | Neviens nekārtoja |  |  |  |  |  |  |  |
| 2017./2018. | Neviens nekārtoja |  |  |  |  |  |  |  |
| *2018./2019.* | *3* |  |  |  | *1* | *1* | *1* |  |

*2018./2019. mācību gada beigās pēc sekmīgi nokārtotiem profesionālās kvalifikācijas eksāmeniem izsniegtas apliecības par profesionālo pamatizglītību un piešķirtas 1.līmeņa profesionālā kvalifikācija “Lauksaimniecības palīgstrādnieks” 3 izglītojamiem. Visi 3 programmas “Lauksaimniecības palīgstrādnieks” izglītojamie, nokārtojot eksāmenus CSDD, saņēma arī traktorista tiesības.*

Kopš 2013./2014.m.g. Aleksandrovas internātpamatskola realizē Profesionālās izglītības programmu „Ēdināšanas pakalpojumi” un jau 2015./2016.m.g., lai iegūtu pavāra palīga kvalifikāciju, programmas izglītojamie kārtoja kvalifikācijas eksāmenu. Rezultāti tika atspoguļoti sekojošajā tabulā:

Profesionālās izglītības programma „Ēdināšanas pakalpojumi”

|  |  |  |
| --- | --- | --- |
| **Mācību gads** | **Eksaminējamo skaits** | **Iegūtais vērtējums eksāmenā** |
| **4** | **5** | **6** | **7** | **8** | **9** | **10** |
| 2015./2016. | 4 |  |  |  |  | 4 |  |  |
| 2016./2017. | 1 |  |  |  |  |  | 1 |  |
| 2017./2018. | 2 |  |  |  |  | 2 |  |  |
| 2018./2019. | 2 |  |  |  | 1 | 1 |  |  |

Apkopotie dati norāda uz to, ka profesionālās kvalifikācijas eksāmenu kārtošanā audzēkņi uzrādīja ļoti labus rezultātus un visi audzēkņi atbilstoši programmai saņēma kvalifikāciju.

**Stiprās puses:**

* Skolas pedagogi sniedz atbalstu skolēniem ar mācīšanās traucējumiem un sagatavo viņus valsts pārbaudes darbu veiksmīgai kārtošanai.
* Skola nodrošina iespēju jauniešiem ar garīgās attīstības traucējumiem apgūt profesijas un saņemt pirmās profesionālās kvalifikācijas līmeņa pamatizglītību.
* Audzēkņi eksāmenos uzrādījuši ļoti labus rezultātus.

**Tālākās attīstības vajadzības:**

Aktualizēt profesionālās pamatizglītības programmu “Ēdināšanas pakalpojumi” ar iegūstamo profesiju “Virtuves darbinieks”.

Pilnveidot darbu pie izglītojamo profesionālās orientācijas, virzot viņus apgūt pirmo profesionālo kvalifikāciju skolas piedāvātajās arodprogrammās.

**Pašnovērtējums: labi**

**4. Atbalsts izglītojamiem**

**4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība)**

Aleksandrovas internātpamatskola pietiekami augstā līmenī nodrošina psiholoģisko un sociālpedagoģisko atbalstu, nodrošina veselības aprūpi, skolēnu drošību un sociālo palīdzību.

Skolā strādā psihologs, 3 logopēdi, medicīnas māsa, psihiatrs. Pēc izstrādāta atbalsta komandas reglamenta skolā darbojas Atbalsta komanda. Mācību jomas “Atbalsts skolēniem” 2018./2019. m.g. prioritāte - Atbalsta programmas izglītojamo uzvedības korekcijā izstrāde un aprobācija. Karjeras programmas izstrāde. Sociālais pedagogs un skolas psihologs uzsāka darbu pie Atbalsta programmas izstrādes, kura paredz saturu visiem skolēnu vecumposmiem. Paralēli programmas izveidei ar mērķi mācīt bērniem personiskās drošības iemaņas saskarsmē ar citiem cilvēkiem notika “Džimbas drošības programmas” un programmas “Lielā dzīves skola” realizēšana, kuras mērķis pilnveidot skolēnu sociālās prasmes un mazināt vienaudžu savstarpējo vardarbību.

 Lai skolēnus sagatavotu efektīvai pārejai no skolas uz pieaugušo darba dzīvi, izglītības prasības nosaka skolām nodrošināt saviem skolēniem atbalstu karjeras veidošanā jau no 1.klases. Izglītības prasību realizēšanai skolas psihologs šajā mācību gadā uzsāka darbu pie Karjeras izvēles programmas veidošanas, kura domāta ka atbalsts mūsu skolas pedagogiem darbā pie skolēnu karjeras izglītības. Jaunajā mācību gadā ieteicams pabeigt darbu pie programmas veidošanas un uzsākt programmas aprobāciju.

Skolas dienas režīms un personāla nodrošinājums ir plānots tā, lai skolēni skolā un internātā visu diennakti un arī brīvdienās nepaliktu bez skolas darbinieku uzraudzības. Drošības nolūkos nav atļauts patvaļīgi atstāt skolas teritoriju. Pastaigas ārā skolas teritorijā vai ārpus tās tiek organizētas visai grupai.

Notiek individuālas pārrunas un konsultācijas par cilvēkdrošības jautājumiem, personīgo drošību. Skolotāji vairākkārt pievēršas jautājumiem par noteikumiem, to ievērošanu, cilvēktiesību pārkāpšanu. Taču, ja Aleksandrovas internāpamatskolas iekšējās kārtības noteikumi tika pārkāpti, tad grupas skolotājs veica ierakstu “Disciplīnas pārkāpumu žurnālā”. Notika individuāla sarunu ar skolēnu vai pārkāpums tika izskatīts skolas administrācijas līmenī. Saruna tika fiksēta sarunu protokolā, kur atspoguļojas pārkāpuma veids, sarunas dalībnieki, sarunas saturs un pieņemtie lēmumi. Konfliktsituāciju izskatīšanā un risināšanā iesaistījās skolas atbalsta personāls – skolas psihologs un sociālais pedagogs

 Tiek organizēti un novadīti izglītojoši pasākumi par drošību, veselību (droša interneta vide, filmiņa par pienākumiem,savstarpējas attiecības, drošas attiecības starp vienaudžiem).

 Otrajā semestrī tika izveidota aptauju “Skolēnu droša emocionālā vide”. Aptaujā piedalījās gan skolēni, gan skolēnu vecāki. Atbildes tika analizētas un apkopotas.

 Septembri tika aicināti Valts policijas darbinieki, kuri akcentēja drošības jautājumus.

Internāta skolotāji pārzina skolēnu mājas apstākļus. Skola, pēc nepieciešamības, sadarbojas ar sociālajiem dienestiem un bāriņtiesām. Emocionālu un psiholoģisku atbalstu skolēns skolā var saņemt no jebkura skolas darbinieka, nopietnākos gadījumos tie ir audzinātāji, skolas psihologs, skolas administrācija.

Jaunatnākušo skolēnu, adaptācijas grūtības tiek skatītas decembrī un martā sanāksmēs pie direktores, internāta MK sēdēs un pedagoģiskās padomes sēdē.

Skolas medmāsa regulāri apkopo ziņas par skolēnu veselības stāvokli, konsultējas ar ģimenes ārstiem, skolas psihiatru, vecākiem, veic ierakstus skolēnu medicīniskajās kartēs par saslimšanām, lēkmēm. Medmāsa nodod ziņas par skolēnu veselības stāvokli priekšmetu skolotājiem, internāta skolotājiem, saslimšanas gadījumā sazvanās ar skolēnu vecākiem un nodod informāciju.

Skolā ir noteikta kārtība, kādā skolas darbinieki informē vecākus par negadījumiem, traumām, saslimšanām.

Lai mazinātu skolēnu saslimšanas gadījumus, regulāri tiek veiktas pārrunas ar skolēniem par veselīgu dzīvesveidu, atkarībām, par regulāras ēšanas nepieciešamību un personīgo higiēnu.

Skolā tiek organizēti nn novadīti veselības veicinošie pasākumi (sporta dienas, pārgājieni), piedalīšanās programmās “Skolas auglis” un “Skolas piens”

Skolā ir izveidotas korekcijas nodarbību telpas. Vienā no telpām uzstādīta spoguļsiena. Saskaņā ar nodarbību sarakstu šajā telpā notiek ritmikas nodarbības, ārstnieciskā vingrošana. Aprīkots logopēdijas kabinets, kur regulāri, atbilstoši stundu sarakstam, notiek logopēdijas nodarbības. Vienā no telpām aprīkota trenažieru klase, kuru labprāt vakara stundās internāta skolotāju vai sporta skolotāju pavadībā apmeklē vecāko klašu skolēni. 2018./2019.projekta INTERREG ietvaros izveidotas koriģējoši relaksējošās telpas (multisensorā istaba, agresijas noņemšanas istaba, sāls istaba), kuru resursus atbalsta darbā varēs izmantot atbalsta personāls.

Skolā ir medicīnas kabinets, izolators. Notiek koriģējošās vingrošanas nodarbības.

Skolā un internātā ir evakuācijas plāni, izstrādātas darba drošības instrukcijas, pieejamā vietā ir informācija par to kā sazināties ar palīdzības dienestiem. Skolas darbu drošības jautājumos koordinē Dagdas novada darba aizsardzības speciālists. Direktores vietnieces mācību darbā un audzināšanas darbā kontrolē ierakstus skolas dokumentācijā par skolēnu drošības instruktāžu savlaicīgu veikšanu.

Skolas un internāta ēka ir pieslēgta signalizācijai.

Skolā ir izveidoti un apstiprināti dežūras grafiki starpbrīžos un ēšanas zālē.

Ir organizēta droša skolēnu nokļuve uz skolu un mājām (pavadošā persona)

Tika izveidota aptauja “Droša emocionāla vide”, rezultāti apkopoti.

Skolā ir izstrādātas un noteiktā kārtībā apstiprinātas darba drošības instrukcijas. Visa gada garumā internāta skolotāji un priekšmetu skolotāji veic dažāda veida instrukcijas – par ceļu satiksmes noteikumu ievērošanu, par drošību uz ūdens, ledus, drošību ejot pārgājienos, instruktāžas strādājot ar dažāda veida darba rīkiem, par elektrodrošību, par pasākumiem kā sevi un citus nepakļaut briesmām. Skolēni parakstās par drošības ievērošanu.

Skolā ir atbildīgais par ugunsdrošību. Ir izstrādāts rīcības plāns ugunsgrēka gadījumā.. Vienu reizi mācību gadā tiek veiktas praktiskās apmācības. Daļa skolēnu šīs apmācības uzskata par spēli un uztver tās pavirši. Ugunsdrošības stāvokli skolā kontrolē Krāslavas ugunsdrošības un glābšanas dienests. Skolā ir nepieciešamajā skaitā izvietoti ugunsdzēšamie aparāti.

**Stiprās puses:**

* Skola rūpējas par skolēnu fizisko, psiholoģisko, sociālo drošību.
* Skolēni ir instruēti par drošību jautājumiem.

**Tālākās attīstības vajadzības:**

Pabeigt darbu pie Karjeras izvēles programmas veidošanas un sākt aprobāciju.

Veikt skolēnu apmācību pirmās palīdzības sniegšanā.

Turpināt sadarbību ar Valsts policijas darbiniekiem, un iesaistīt Valsts ugunsdrošības un glābšanas dienesta speciālistus.

**Pašnovērtējums: ļoti labi**

**4.2 Atbalsts personības veidošanā**

 Mācību gada sākumā internāta skolotāji plāno savu darbību izvēloties darba formas, metodes, audzināšanas pasākumu tēmas – sevis izzināšana un pilnveidošana, piederība valstij. Pilsoniskās līdzdalības, karjeras izvēle, veselības un vides un drošības tēmas. Īpaša uzmanība šajā mācību gadā tika pievērta skolēnu veselīgajam dzīvesveidam. Veidojot gada plānojumu, internāta skolotāji ievēro grupas skolēnu vecumu, spējas, zināšanas un veselības stāvokli.

 Skolā darbojas Internāta skolotāju MK, kur regulāri tiek analizēts paveiktais. Atbalstu skolotājiem un skolēniem, audzināšanas jautājumos, sniedz skolas sociālais pedagogs, psihologs vai nepieciešamības gadījumā medicīnas māsa.

 Lielu uzmanību internāta skolotāji pievērš praktiskām lietām, pilnveido skolēnu zināšanas un

prasmes, gatavo skolēnus patstāvīgai dzīvei, sociālajai adaptācijai. Internāta skolotāji uzmanību vērš pozitīvām attiecībām, iecietīgu izturēšanos pret otru. Gada laikā tiek novērota skolēnu attieksme pret mācībām, grupas biedriem un skolotājiem. Semestra laikā tiek uzskaitīti labākie skolēni. Pateicības dienas pasākumā šie skolēni tiek apbalvoti ar uzslavas rakstiem un veicināšanas balvu – izklaides pasākums ārpus skolas.

 Skola piedāvā dažāda veida fakultatīvās un fizisko aktivitāšu nodarbības. Tās veicina un attīsta skolēnos dažādas prasmes un iemaņas, attīsta bērnu talantus. Nodarbību apmeklējums notiek pēc brīvprātības principa uz iesnieguma pamata. Vecāki ir informēti par skolas piedāvājumiem. Izvēlēties nodarbību un izvērtēt savas spējas, skolēnam palīdz internāta grupas skolotājs. Pateicoties šīm nodarbībām, skolēni pilnveidojas un spēj piedalīties gan skolas un ārpusskolas pasākumos, gan valsts un starptautiskajos konkursos, skatēs un festivālos. Paveikto darbu fakultatīvajās nodarbībās vecākiem ir iespēja novērtēt gada atskaites koncertā mācību gada beigās, kā arī dažādās izstādēs un skolas pasākumos. Par panākumiem iepriekš minētajās aktivitātēs skolēniem no skolas administrācijas puses tiek pasniegti diplomi, pateicības un atzinības raksti, kā arī veicināšanas balvas „Pateicības dienas pasākumā”. Aktīvākajiem skolas skolēniem tiek organizēta izglītojoša un izklaidējoša ekskursija. “Pateicības dienas” pasākumā tiek nosaukta arī aktīvākā, radošākā, disciplinētākā grupa un dāvanā tiek pasniegta dāvanu karte.

 Laba labas uzvedības stimulēsanas forma – katra mēneša beigās pulcējas viss skolas kolektīvs, lai veiktu ieskatu mēneša notikumos. Tiek atzīmēti skolēni, kuri konkrētajā mēnesī ir guvuši panākumus mācību vai audzināšanas jomā.

 Lai veicinātu vispusīgu personības attīstību, stiprinātu piederības sajūtu savai skolai, novadam, valstij, skolā pārdomāti, ievērojot skolēnu intereses, plāno un noteiktā kārtībā organizē daudzveidīgus tradicionālus ārpusstundu pasākumus. Skolas pasākumi tiek organizēti tā, lai tajos būtu iesaistīti visi skolēni.

 Gada laikā tika vākti pasākumu materiāli, fotogrāfijas un apkopotas „Atskats uz skolas un ārpusskolas pasākumiem” gada grāmatā, kā arī skolas mājas lapā.

 Skolā darbojas skolēnu līdzpārvalde. Katra semestra sākumā grupas kolektīvs kopsapulcē izvirza skolēnus, kas darbosies līdzpārvaldē. Skolēni piedalās un palīdz veidot skolas pasākumus, rīkot konkursus, organizē radošās darbnīcas un izstādes.

 Veicinot atbildības un cieņas sajūtu, skolas kolektīvs iesaistās:

* labdarības akcijā “Ziemassvētku pasakas” izrāde Dagdas, Aglonas, Krāslavas SK nodaļām, veco ļaužu pansionāta „Ābeļdārzs” iemītniekiem, JIC bērniem.
* Adventes laikā radošā darbnīca kopā ar Invalīdu brālību “Nemo”
* iniciatīvas “Skolas soma” aktivitātēs

 Skolas kolektīvs apliecinot savu piederību skolai un valstij, organizē Lielo talku. Veido „Apskāvienu Latvijai”, gatavojoties Latvijas simtgadei, organizē „Baltā galdauta svētkus”.

Mācību gada laikā vecāki vai aizbildņi tiek informēti par skolēnu attīstību, personīgiem sasniegumiem mācību un audzināšanas jomā.

 **Stiprās puses:**

* Fakultatīvo nodarbību pulciņu sasniegumi veicina skolas pozitīvā tēla veidošanu un skolēnu personīgo izaugsmi.
* Skolēni tiek iesaistīti pasākumos, kas paplašina redzesloku, audzina piederības sajūtu, māca izkopt latviešu tautas kultūru un vērtības.
* Daudzpusīgi, interesanti un pārdomāti pasākumi, kas veicina pilsonisko un patriotisko audzināšanu.

**Tālākās attīstības vajadzības:**

 Veicināt aktīvāk skolēnus iesaistīties skolas līdzpārvaldes darbībā.

 Veicināt skolēnu pozitīvo uzvedību.

 Turpināt iesaistīties iniciatīvas “Skolas soma” aktivitātēs.

**Pašnovērtējums: ļoti labi**

**4.3. Atbalsts karjeras izglītībā**

 Organizējot audzināšanas darbu, internāta skolotāji ar dažāda vecuma grupām veic grupas pasākumus, veltītus karjeras izvēlei, pārrunā ar skolēniem par iespējām apgūt izvēlēto profesiju. Gatavo video prezentācijas, apkopo informatīvus materiālus par profesijām un izglītības iestādēm, kur var mācīties mūsu skolas skolēni. Lielu atbalstu šajā darbā sniedz skolas bibliotekāre, kura piedāvā dažādus informatīvus avotus, interneta resursus.

 Internāta skolotāji darba plānā iekļauj karjeras izglītības un izvēles tēmas. Mācību priekšmetu skolotāji stundās palīdz skolēniem noskaidrot viņu spējas un dotumus. Liela uzmanība tiek pievērsta šim jautājumam sociālajās zinību stundās.

Daži no skolā organizētajiem pasākumiem veltīti karjeras izvēlei.. Jau vairākus gadus viens no šādiem pasākumiem ir konkurss „Prasmīgās rokas”, kur vecāko klašu skolēni rāda savas prasmes, zināšanas un darba iemaņas. Tiek piedāvāti uzdevumi, kur skolēnam jāparāda gan savas teorētiskās, gan praktiskās zināšanas.

 Karjeras nedēļas ietvaros tiek plānotas, organizētas un novadītas dažādas aktivitātes un pasākumi saistīti ar profesijas izpēti un izvēli.

 Skolotājs kopā ar skolēniem diskutē, kādas profesijas ir pieprasītākās darba tirgū. Kādas iespējas skolēnam ir beidzot speciālo skolu.

 Tiek veikta skolēnu psiholoģiskā izpēte, diagnostika, izmantojot dažādas metodikas. Veiktas individuālas sarunas par profesiju izvēli atbilstoši veselības stāvoklim (skolas psihologs)

 Karjeras nedēļā iesaistās arī pirmsskolas grupiņa. Bērni iepazīstas ar dažādām profesijām, pirmsskolas izglītības darbinieki stāsta bērniem par savas profesijas specifiku. Bērni uzzina vairāk par pirmsskolas izglītības iestādes skolotāja, auklītes un sētnieka darbu.

 Lielāka uzmanība karjeras izvēles jautājumos tiek pievērsta 9. klašu skolēniem. Internāta skolotāji sadarbībā ar skolas psihologu veic aptaujas starp skolēniem par nākotnes nodomiem, kā arī apkopo ziņas par mūsu skolas audzēkņu tālākajām gaitām.

 Karjeras nedēļas materiāli apkopoti, veidota prezentācija un uzglabājas pie direktores vietnieces audzināšanas darbā.

 Ir uzsākta karjeras izglītības programmas veidošana.

**Stiprās puses:**

- Skolēniem ir iespēja iepazīt dažādas profesijas.

- 9. klases absolventi turpina apgūt profesionālo izglītību mūsu skolā.

- Karjeras izvēles jautājumu īstenošanai izmantoti dažādi virzieni: psihologa, sociālā pedagoga darbs, karjeras nedēļa, mācību priekšmeta stundas, fakultatīvās nodarbības, ārpusstundu pasākumi.

**Tālākās attīstības vajadzības:**

Plānojot karjeras nedēļu, iesaistīt skolēnu vecākus.

Izveidot karjeras izglītības programmu.

Veidot sadarbību ar iespējamiem darba devējiem.

Plānot mācību ekskursijas, lai labāk izzinātu darba vidi.

**Pašnovērtējums: labi**

**4.4 Atbalsts mācību darba diferenciācijai**

 Aleksandrovas internātpamatskolā mācās bērni ar mācīšanās traucējumiem, ar viegliem garīgās attīstības traucējumiem, ar vidējiem un smagiem garīgās attīstības traucējumiem. Skola licencēja speciālās pirmsskolas izglītības programmas un kopš 2014.gada uzņem bērnus ar jauktiem attīstības traucējumiem, ar valodas traucējumiem, ar garīgās veselības traucējumiem, ar garīgās attīstības traucējumiem, ar smagiem garīgās attīstības traucējumiem vai vairākiem smagiem attīstības traucējumiem. Individuālā un diferencētā pieeja darbā ir galvenais nosacījums, strādājot ar šiem bērniem. Tāpēc organizējot mācību darbu, pirmsskolas skolotāji un priekšmetu skolotāji par pamatu ņem bērnu attīstības līmeni, spējas un veselības stāvokli. Nodrošinot mācību procesu izglītojamiem ar mācīšanās traucējumiem, skolotāji, pamatojoties uz izglītības programmu un mācību priekšmetu programmām, izstrādā individuālus izglītības plānus. Mācību stundās, pārbaudes darbos priekšmetu skolotāji nodrošina izglītojamiem atbalsta materiālus vai laika pagarinājumu darba veikšanai, kas veicina sekmīgāku mācību programmas apguvi. Strādājot ar skolēniem ar garīgās attīstības traucējumiem, priekšmetu skolotāji par pamatu ņem priekšmetu programmas un izstrādā detalizētus tematiskos plānus. Bet izglītojamiem ar smagiem garīgās attīstības traucējumiem vai vairākiem smagiem attīstības traucējumiem skolotāji izstrādā individuālus izglītības plānus. “C” klases, kur mācās skolēni ar smagiem garīgās attīstības traucējumiem vai vairākiem attīstīšanas traucējumiem, ir nodrošināti ar palīgskolotājiem. Pirmsskolas bērniem arī skolotāji izstrādā individuālus izglītības plānus, vadoties pēc Pirmsskolas izglītības mācību satura programmas un Integrētās mācību programmas sešgadīgiem bērniem.

 Priekšmetu skolotāji skolēnu individuālus mācību sasniegumus atspoguļo diagrammās, kas palīdz novērot izaugsmes dinamiku un savlaicīgi sniegt palīdzību un atbalstu tiem skolēniem, kam rodas grūtības materiāla apguvē.

 Skola piedāvā iespēju apmeklēt individuālās nodarbības ( konsultācijas ) tiem skolēniem, kuriem ir grūtības mācību programmas apguvē, vai veselības stāvokļa dēļ nespēj tikt galā ar mācību materiāla apguvi klases grupā. Turklāt konsultāciju laikā priekšmetu skolotāji aktīvi strādā ar skolēniem, kuri dažādu iemeslu dēļ ir kavējuši mācību stundas.

Nepieciešamu atbalstu mācību darba diferenciācijā sniedz skolas atbalsta personāls: sociālais pedagogs, psihologs, logopēdi, medmāsa, bibliotekārs. Priekšmetu skolotāji un internāta skolotāji ir informēti par atbalsta personāla resursu izmantošanu papildus atbalsta nodrošināšanai.

Klases telpas aprīkotas atbilstoši prasībām un piemērotas mācību procesa realizācijai saskaņā ar mūsdienu aktualitātēmSkolā ir trīs interaktīvās tāfeles, aprīkoti trīs datoru kabineti: pamatskolas posma skolēniem, “c” klašu skolēniem un sociālo zinību klasē. Lielākā daļa kabinetu nodrošināta ar datoriem un interneta pieslēgumu, vairākās klasēs ir projektori un ekrāni, kuri pieejami arī citiem skolotājiem. Bibliotēka arī nodrošināta ar datoriem un interneta pieslēgumu. Visi mācību līdzekļi un materiāli tiek sagādāti par skolas budžeta līdzekļiem.

**Stiprās puses:**

* Priekšmetu skolotāji novēro izglītojamo sasniegumu dinamiku, regulāri veidojot diagrammas.
* Izglītības iestāde nodrošina individuālu atbalstu izglītojamiem atbilstoši viņu spējām un vajadzībām.

**Tālākās attīstības vajadzības:**

Aprīkot logopēdijas kabinetu ar interaktīvo tāfeli.

Aprīkot visas mācību telpas ar datoriem un nodrošināt interneta pieslēgumu.

Izglītojamo mācību motivācijas celšana.

**Pašnovērtējums: ļoti labi**

**4.5 Atbalsts izglītojamiem ar speciālām vajadzībām**

Izglītojamie skolā tiek uzņemti ar pašvaldību vai valsts pedagoģiski medicīniskās komisijas atzinumu. Bērnu ar speciālām vajadzībām izglītošanā skola nodrošina kvalitatīvu atbalstu. Skolas pedagoģi ir izglītoti, kvalificēti, zinoši, saprotoši, radoši, spējīgi savas zināšanas un prasmes pielietot darbā ar bērniem ar speciālām vajadzībām. Ar mērķi veiksmīgāk plānot, organizēt un sniegt atbalstu skolēniem, skolā darbojas atbalsta komanda, kurā strādā skolas psihologi, logopēde, medmāsa, pārstāvis no internāta skolotājiem, pārstāvis no priekšmetu skolotājiem, pārstāvis no administrācijas. Atbalsta personāls piedalās izglītojamo individuālo plānu izveidē, sniedz atbalstu to realizācijā.

Skolēniem, kuriem ir valodas un runas traucējumi, pastiprināti tiek nodrošināta logopēdiskā palīdzība, organizējot korekcijas nodarbības gan individuālās, gan grupu 1.-6.klašu skolēniem, visiem izglītojamiem ar smagiem garīgās attīstības traucējumiem vai vairākiem smagiem attīstības traucējumiem un visiem pirmsskolas bērniem. Atbilstoši prasībām, ir aprīkots logopēdijas kabinets.

Mācību plāns paredz arī ritmikas nodarbības un ārstnieciskās vingrošanas nodarbības 1.-9.klašu skolēniem un izglītojamiem ar smagiem garīgās attīstības traucējumiem vai vairākiem smagiem attīstības traucējumiem, kas arī tika īstenots. Ritmikas un ārstnieciskās vingrošanas nodarbības notiek arī pirmsskolas grupā.

“C” klasēs mācās bērni ar smagiem garīgās attīstības traucējumiem vai vairākiem smagiem attīstības traucējumiem un bērni ratiņkrēslos, kuriem nepieciešama pastiprināta uzmanība un palīdzība gan mācībās, gan sociālajā sfērā. Lai šiem bērniem maksimāli nodrošinātu atbalstu, ar priekšmetu skolotājiem strādā trīs palīgskolotāji un palīgpersonāls. Pastāvīgi sniedz atbalstu skolas medicīniskais personāls. Savu atbalstu kopējā darbā sniedz arī psihologs un psihiatrs.

Izglītības iestāde nodrošina mājas apmācību ilgstoši slimojošiem izglītojamiem. 2018./2019.m.g. mājas apmācība tika nozīmēta 4 izglītojamiem ar smagiem garīgās attīstības traucējumiem vai vairākiem smagiem attīstības traucējumiem.

2018./2019. m.g. izveidotas relaksējoši attīstošās telpas.

 Ar mērķi izveidot atbalsta sistēmu izglītojamiem ar garīgās attīstības traucējumiem, lai sekmētu viņu iekļaušanos sabiedrībā atbalsta personāls veica “C” klašu skolēnu sociālo prasmju un uzvedības diagnostiku. Diagnostika notika mācību gada sākumā, vidū un gada beigās, kā arī tika apmeklētas mācību stundas. Veiktais darbs palīdzēja izsekot katra skolēna attīstības dinamiku un izveidot individuālo attīstības plānu.

**Stiprās puses:**

* Mācību procesa organizācijā un vadīšanā izglītojamiem ar smagiem GAT un vairākiem smagiem attīstības traucējumiem priekšmetu skolotājiem nodrošināts palīgskolotāju atbalsts.
* Izveidotas relaksējoši attīstošās telpas.

**Tālākās attīstības vajadzības:**

Izstrādāt relaksējoši attīstošu telpu izmantošanas darba kārtību un grafiku.

Piesaistīt speciālistus, kuri īstenos speciālus medicīniskus un rehabilitācijas pasākumus (masāža, sāls istabas procedūras)

**Pašnovērtējums: ļoti labi**

**4.6. Sadarbība ar izglītojamā ģimeni**

Skola plāno un organizē pasākumus vecākiem – skolas vecāku sapulces, iespējas vecākiem viesoties mācību stundās. Mācību gada laikā vecāku sapulcēs tiek pārrunāti jautājumi, kas saistīti ar bērnu audzināšanu, atbalsta personāla darbu, bērnu tiesībām un pienākumiem, skolas un internāta darba režīmu, iekšējās kārtības noteikumiem, skola izstrādātām kārtībām. Sapulcēs vecāki saņem informāciju par skolas un grupas aktualitātēm, mājas darbu uzdošanas un kontroles kārtību, notiekošajiem pasākumu plānu, sasniegumiem skolas un ārpusskolas pasākumos, fakultatīvu daudzveidību, iekšējās kārtības noteikumiem. Ir iespēja tikties ar mācību priekšmetu un internāta skolotājiem.

 Gada sākumā skola mērķtiecīgi plāno kopējos pasākumus – koncerti, izstādes, gada

atskaites koncerts, izlaidums.

 2018./2019.m.g. vecāki piedalās Latvijas simtgades pasākumos, ko piedāvā skola:

- apsveikumu kartiņu veidošana kopa ar savu bērnu mājās, izstādes veidošana;

- izstādes “100 seno lietu par Latviju veidošanu”(internātā);

- vecāku piedalīšanās svētku koncertā “Daudz laimes, Latvija”

- aktīvāko vecāku sumināšana;

- piedalīšanās Ziemassvētku pasākumā, priekšnesuma dāvināšana skolas kolektīvam;

- noslēguma atskaites koncerts, kurā tiek apbalvoti aktīvākie skolēnu vecāki.;

 - piedalīšanās izlaiduma pasākumā

 Vecāki informāciju par skolēnu sasniegumiem var iegūt no skolēnu dienasgrāmatām, ikmēneša skolēnu sasniegumu atspoguļojuma veidlapām ( skolā ir izstrādātas sasniegumu atspoguļojuma lapas), liecībām, no diplomiem, pateicībām, uzslavām, atzinības rakstiem. Sniegtā informācija par skolēnu mācību sasniegumiem ir saprotama un savlaicīga. Vecākiem vienmēr ir iespēja saņemt psihologa, sociālā pedagoga, logopēda, medmāsas konsultācijas un priekšmetu un internāta skolotāju atbalstu Skola regulāri organizē pasākumus vecākiem, līdz ar to ieinteresētība skolas darbā no vecāku puses un skolas apmeklējums pēdējo gadu laikā ir jūtami audzis, ko pierāda vecāku apmeklējuma reģistrācijas lapas, kā arī vecāku skaits skolas organizētajos pasākumos. Taču ir arī vecāki, kuru interese par skolas darbu ir joprojām pasīva.

 Otrajā semestrī tika veikta aptauja “Skolas emocionālā vide”. Aptaujas rezultāti tika apkopoti, analizēti.

**Stiprās puses:**

* Skola mērķtiecīgi plāno un regulāri organizē kopējos pasākumus vecākiem. Skolēnu sasniegumus katru mēnesi ir atspoguļoti sasniegumu veidlapās.
* Internāta skolotāji pēc nepieciešamības kontaktējas ar skolēnu vecākiem telefoniski un arī individuāli.

**Tālākās attīstības vajadzības:**

 Pilnveidot skolas sadarbību ar vecākiem, iesaistīt vecākus ne tikai pasākumu apmeklēšanā, bet arī pasākumu organizēšanā.

**Pašnovērtējums: labi**

**5. Iestādes vide**

**5.1. Mikroklimats**

Skolas pedagogi strādā, lai veidotu pozitīvu mikroklimatu skolā, kurā būtu patīkami darboties un uzturēties gan pedagogiem, gan skolēniem, gan tehniskajiem darbiniekiem. Skolotāji popularizē skolas tēlu, rakstot rakstus par skolas dzīvi laikrakstā ,, Ezerzeme”, „Novada ziņas”, Dagdas novada mājas lapā [www.dagda.lv](http://www.dagda.lv) un skolas mājas lapā [www.aleksandrovaskola.lv](http://www.aleksandrovaskola.lv), sociālo tīklu vietnē [www.facebook.lv](http://www.facebook.lv).

 Skolas direktore, direktores vietnieces sniedz informāciju par aktualitātēm skolas dzīvē novada TV ,,Ezerzeme”, Latgales reģionālajai televīzijai.

Skolotāji un skolēni, pēc iespējas piedalās Dagdas novada pasākumos. Tas rada skolēnu un skolotāju ticību saviem spēkiem, piederības sajūtu, lepnumu par savu novadu un skolu. Gandrīz visi pedagogi atzīst, ka skolā valda vienlīdzība un taisnīgums, ka skolas vadība novērtē viņu darbu. Skolā notiek informatīvās sanāksmes, kurās piedalās visi skolotāji un administrācija. Informatīvajās sanāksmēs tiek pārrunāti aktuāli skolas darbības jautājumi. Sanāksmes tiek protokolētas.

Skolas administrācija pateicas skolotājiem un tehniskajiem darbiniekiem par ieguldīto darbu skolas prioritāšu realizēšanā ikdienas darbā, par dalību dažādos konkursos, sacensībās skolas, novada un republikas mērogā.

Skolā pastāv sistemātiska izglītojamo stundu kavējumu pārraudzība. Skolotāji var pārrunāt savas darba problēmas ar skolas vadību. Pedagogi var pārrunāt ar kolēģiem mācību procesā radušās problēmas. Viņi tiek uzklausīti un nepieciešamības gadījumā saņem atbalstu un palīdzību. Problēmu situācijās pedagogiem ir iespēja vērsties pēc palīdzības pie kolēģiem, skolas administrācijas, psihologa un sociālā pedagoga, medicīnas māsas.

**Stiprās puses:**

* Skolas tēla popularizēšana notiek novada un skolas mājas lapā, televīzijā, laikrakstos.
* Skolā darbojas stimulējoša pamudinājumu un apbalvojumu sistēma.
* Skolā darbojas atbalsta personāls, kas palīdz internāta skolotājiem, skolēniem, kuriem ir problēmas, sniedz konsultācijas vecākiem.

**Tālākās attīstības vajadzības:**

Labvēlīgas pedagoģiskās un fiziskās vides nodrošināšana.

**Pašnovērtējums: labi**

**5.2. Fiziskā vide**

Skolā ir mājīgi, silti un droši. Tehniskais personāls nodrošina tīrību un kārtību skolas telpās.

Skolā ir nodrošināta pieeja cilvēkiem ar kustību traucējumiem. Skolas apkārtne regulāri tiek apzaļumota, labiekārtota un uzturēta kārtībā. Skolā un internātā ir ieviesta atkritumu šķirošana.

Pavasarī un vasarā skolas teritorijā tiek iestādītas puķes, dekoratīvie augi. Skolas apkārtne tiek uzturēta tīra un kārtīga, sakopšanas darbos iesaistās arī izglītojamie.

Skolai ir divas siltumnīcas, dārzs, augļu dārzs. Siltumnīcās un dārzā tiek audzēti dārzeņi skolas kopgaldam. Mācību gada laikā dārza un siltumnīcu darbos praktisko nodarbību ietvaros iesaistās arodklašu audzēkņi, tādējādi pilnveidojot savas darba prasmes un iemaņas.

Vasaras periodā ir atjaunotas dušu telpas: renovēts grīdas, sienu, griestu segums, paplašinātas un nomainītas durvis un elektroinstalācija.

**Stiprās puses:**

* Skolas telpas ir drošas izglītojamiem un darbiniekiem.
* Klašu telpas un internāta grupu istabas ir estētiski noformētas, tīras un kārtīgas.

**Tālākās attīstības vajadzības:**

Turpināt skolas fiziskās vides uzlabošanu: papildināt rotaļu laukumu, uzlabot grīdas segumu skolas internāta zēnu stāvā, grupu istabās.

**Pašnovērtējums: labi**

**6. Iestādes resursi**

**6.1. Iekārtas un materiāltehniskie resursi**

Skolā ir visas izglītības programmu īstenošanai nepieciešamās telpas. Skolā ir telpas atbalsta un tehniskajam personālam. Mācību kabinetos pēc nepieciešamības tiek veikts remonts, nomainītas jaunas un nepieciešamais informācijas tehnoloģiju aprīkojums. Jūtami uzlabojies IT nodrošinājums un pielietojums mācību procesā. Gandrīz visās klasēs ir datori ar interneta pieslēgumu, ir pastāvīgs Wi-Fi pieslēgums.

Sadarbībā ar Norvēģijas Baltijas draugiem ir nomainīti dīvāni internāta grupu istabās, nomainīti skapīši skolas internāta istabiņās.

Katra mācību gada noslēgumā skolotāji iesniedz skolas administrācijai nepieciešamo mācību materiālu vai aprīkojuma klāstu, kas nepieciešams mācību un audzināšanas darbam.

Mājturības un tehnoloģijas stundās skolēni skolotāju vadībā ir izgatavojuši un uzstādījuši plauktus skolēnu darbiņu izstāžu zālei. Iegādātas dažāda izmēra korķa tāfeles skolas un internāta vestibilā, klašu telpās.

Kosmētiskos telpu remontus veic skolas darbinieki.

Lai atvieglotu aprūpētāju darbu ir iegādāts ar vadības pulti darbināms invalīdu pacēlājs.

Interreg projekta ietvaros dienesta viesnīcas telpās ir ierīkots pacēlājs personām, kurām ir grūtības pārvietoties. Šī projekta ietvaros ir arī papildināta materiāli tehniskā bāze, iegādāti: skrejriteņi ar aprīkojumu, sporta inventārs, galda spēles, teleskops, tūrisma inventārs, ūdens gulta, muzikālais centrs, lielekrāna televizors, fotoaparāts, galdi, krēsli, smilšu kaste, ūdensstabs, aprīkojums sīkās roku muskulatūras attīstīšanai, šūpuļtīkls, ierīkots bumbu baseins.

**Stiprās puses:**

* Izglītības iestādei ir atbilstoši resursi, lai nodrošinātu pilnvērtīgu speciālās izglītības programmu realizāciju.
* Skolas direktore informē skolas padomi, skolas kolektīvu par budžeta izmantojumu.
* Skola racionāli izmanto tai iedalītos finanšu resursus un analizē to izmantošanu.
* Skola izstrādā un realizē projektus finanšu līdzekļu piesaistei.

**Tālākās attīstības vajadzības:**

Nodrošināt interneta pieslēguma visā skolas internātā.

Papildināt digitālo materiālo bāzi.

**Pašnovērtējums: ļoti labi**

**6.2. Personālresursi**

Skolā ir nokomplektēts izglītības programmu īstenošanai nepieciešamais pedagoģiskais personāls. Skolā strādā logopēdi, psihologs, sociālais pedagogs, medmāsa, bibliotekāre. Skolotāju izglītība un kvalifikācija atbilst normatīvo aktu prasībām. Skolotāju kolektīvs ir profesionāls.

Skolas darbinieku pienākumi, tiesības un atbildības jomas ir noteiktas amatu aprakstos.

Skolotāji nepārtraukti pilnveido savu kvalifikāciju, plāno tālākizglītību atbilstoši kursu piedāvājumam. Skolotāji piedalās novada metodisko darbu skatēs, līdzdarbojas projektos. Skolā ir izveidotas un darbojas priekšmetu metodiskās komisijas.

Skolotāji ir aktīvi novada kultūras un sabiedriskās dzīves dalībnieki. Skolā katru gadu ir praktikanti, pedagogi ir viņu mentori.

Skolā ir kvalitatīvs tehnisko darbinieku personāls. tehniskie darbinieki, pēc nepieciešamības, apmeklē kvalifikācijas celšanas kursus. 7 tehniskie darbinieki ieguva aprūpētāja kvalifikāciju.

**Stiprās puses:**

* Skola nodrošināta ar kvalificētiem kadriem, to mainība ir minimāla.
* Skolā tiek organizēta un atbalstīta skolotāju tālākizglītība.
* Skolotāji piedalās radošo darbu izstādēs, konkursos, projektos.

**Tālākās attīstības vajadzības:**

Turpināt skolotāju profesionālās kompetences pilnveidi.

Skolas iekšējo normatīvo aktu aktualizēšana.

**Pašnovērtējums: ļoti labi**

**7. Iestādes darba organizācija, vadība un kvalitātes nodrošināšana**

**7.1.Iestādes darba pašvērtēšana un attīstības plānošana**

Skolas administrācija regulāri pārrauga personāla darbu, izvirzot pamatotas prasības. Skolas darba pašvērtējums ir balstīts uz dokumentu izpēti, skolas darba analīzi. Skolas vadība sanāksmēs izvērtē savu ieguldījumu pašnovērtēšanas organizēšanā un pārraudzīšanā, veic nepieciešamos uzlabojumus darba plānošanā un darba organizēšanā, vadīšanā un tālākā attīstībā. Iekšējās kontroles sistēma nodrošina sekmīgu plāna realizāciju. Regulāri tiek uzklausīti pedagogu un darbinieku viedokļi, veiktas pārrunas, saņemti ierosinājumi. Skolas darbinieki, iesaistoties pašnovērtēšanas procesā, apzinās savas un skolas darba stiprās puses un tālākās attīstības vajadzības. Pašnovērtējums tiek veikts metodiskajās komisijās, iesaistot visus pedagogus. Pašnovērtējuma process balstās uz konkrētiem faktiem un pierādījumiem.

Katru gadu tiek analizēts un vērtēts skolas mācību un audzināšanas darbs. Tas veicina plānotu pieeju un vienotu kritēriju izmantošanu. Skolas kolektīvs 2018./2019.m.g mācību darbu vērtē kā ļoti labu, audzināšanas darbu kā labu.

Metodisko komisiju vadītāji regulāri izvērtē savu darbu.

Pašnovērtējuma ziņojums ievietots skolas mājas lapā [www.aleksandrovasskola.lv](http://www.aleksandrovasskola.lv)

Skolas attīstības plāns ir skaidri strukturēts un atbilstoši formulēts. Tas nosaka prioritātes 3 gadiem. Izstrādājot skolas attīstības plānu, tiek ņemtas vērā skolas darba stiprās puses un tālākās attīstības vajadzības. Katras prioritātes plānojums satur mērķus, uzdevumus, laika periodu, atbildīgās personas, kontroli un uzraudzību. Prioritāšu īstenošana ir plānota tā, lai nodrošinātu izvirzīto mērķu sasniegšanu. Skolas attīstības plāns tiek veidots, iesaistoties visiem pedagogiem, skolas darbiniekiem. Ar attīstības plānu tiek iepazīstināti visi skolas darbinieki, skolas padome, vecāki.

Skolas pedagoģiskās padomes sēdē tiek akceptētas izvirzītās prioritātes un apstiprināts attīstības plāns. Skolas attīstības plānu apstiprina Dagdas novada pašvaldībā. Realizējot attīstības plānu, notiek pārraudzības process. Rezultāti tiek izvērtēti un analizēti, veiktas nepieciešamās izmaiņas.

**Stiprās puses:**

* Veiksmīga skolotāju iesaistīšana skolas darba pašvērtēšanā.

**Tālākās attīstības vajadzības:**

Aktualizēt skolas padomes piedalīšanos skolas darba vērtēšanā.

Turpināt attīstīt pašvērtēšanas procesu.

**Pašnovērtējums: labi**

**7.2. Iestādes vadības darbs un personāla pārvaldība**

Skolā ir noteikta vadības organizatoriskā struktūra, kura aptver visas skolas darbības jomas.

Ikdienas darbā nepieciešamie skolas iekšējie normatīvie akti ir brīvi pieejami skolotāju istabā, skolas kancelejā vai pie skolas direktora, kā arī pie dažādu skolā izveidoto komisiju vadītājiem. Skolas dokumenti atbilst dokumentu izstrādāšanas un noformēšanas prasībām un sakārtoti atbilstoši lietu nomenklatūrai. Skolas dokumentācijas arhivēšanas kontroli un pārraudzīšanu veic Daugavpils zonālais valsts arhīvs.

Direktore kopā ar vietniekiem vada skolas darbu, nosaka pienākumus un pārrauga to izpildi.

Skolas vadība savā darbībā ievēro ētikas normas, vispārcilvēciskās un demokrātijas vērtības. Attiecības kolektīvā tiek veidotas uz savstarpējas cieņas, godīguma un godprātības principiem.

Skolā notiek darbinieku sanāksmes, kurās piedalās pedagogi un tehniskie darbinieki, tiek praktizētas individuālas sarunas ar darbiniekiem, pieejami skolas gada darba plāns, pārskats par iepriekšējā mācību gada darba plāna izpildi un skolas attīstības plāns 3 gadiem.

Skolas darbu organizē, plāno, vada un pārrauga skolas direktore. Svarīgo jautājumu risināšanā skolas direktore konsultējas ar skolas darbiniekiem. Direktore deleģē pienākumus direktores vietniekiem, veido vienotu vadības komandu un nodrošina tās darbību. Skolas vadība rūpējas par pedagoģiskās ētikas, cilvēktiesību un humānisma principu ievērošanu kolektīvā. Skolas vadība kontrolē un pārrauga personāla darbu un izvirza pamatotas prasības, tādā veidā motivējot skolas darbiniekus darbam. Skolas vadība nodrošina skolēnu mācību sasniegumu un uzvedības analīzi.

Skolas vadība strādā demokrātiski, deleģējot un akcentējot katra atbildību un radošo iniciatīvu. Kolektīvs tiek informēts par spēkā esošajiem ārējiem normatīvajiem dokumentiem un izmaiņām tajos. Sēdes tiek protokolētas.

Skola ir atvērta sadarbībai un regulāri uzņem viesus no dažādiem novadiem, reģioniem, pilsētām un valstīm.

**Stiprās puses:**

* Skolā ir stabila un kompetenta vadības komanda, kas aktīvi un radoši īsteno skolas darbu, ir atvērta inovācijām, izglītības pakalpojumu tirgus prasībām.
* Skolas darbu reglamentējošā dokumentācija ir izstrādāta ievērojot ārējo normatīvo aktu prasības.
* Skolā tiek organizēti tālākizglītības kursi pedagogiem.
* Skolā ir mērķtiecīgi organizēts mācību, audzināšanas un pedagoģiskās korekcijas darbs.

**Tālākās attīstības vajadzības:**

Sekot izmaiņām normatīvajos aktos, lai savlaicīgi izdarītu grozījumus skolas iekšējos normatīvajos dokumentos.

Pārskatīt un nepieciešamības gadījumos pārstrādāt skolas iekšējos normatīvos aktus.

**Pašnovērtējums: labi**

**7.3. Iestādes sadarbība ar citām institūcijām**

Skola ir atvērta sabiedrībai – tajā notiek dažādi pasākumi un projekti. Skola sadarbojas ar Dagdas novada domi, Dagdas, Krāslavas, Daugavpils, Līvānu, Jelgavas, Ilūkstes, Aglonas novadu sociālajiem dienestiem, bāriņtiesām. Sadarbība ir regulāra, mērķtiecīga un abpusēji ieinteresēta. Veiksmīga ir sadarbība arī ar Dagdas novada Izglītības, kultūras un sporta nodaļu, Sporta skolu, Bērnu un jauniešu centru, Dagdas veselības un sociālo pakalpojumu centru, ar visām novada skolām, Dagdas televīziju, laikrakstu “Ezerzeme”, mājaslapu www.dagda.lv, Dagdas tūrisma un informācijas centru. Skola meklē sadraudzības partnerus un iesaistās starptautiskos projektos.

Skola sadarbojas ar Lietuvas Republikas Verdenes ģimnāziju, Baltkrievijas Republikas Verhņedvinskas pilsētas Koriģējoši attīstošo rehabilitācijas centru, Vitebskas pilsētas speciālo skolu Nr.26.

Skola sadarbojas ar Rēzeknes Tehnoloģiju augstskolu, nodrošinot prakses vietas studentiem, piedaloties dažādās konferencēs u.c.

Skolā aktivizēta mājas lapa: [www.aleksandrovasskola.lv](http://www.aleksandrovasskola.lv)

**Stiprās puses:**

* Skola ir atvērta sabiedrībai.

**Tālākās attīstības vajadzības:**

Turpināt sadarbību ar citām izglītības iestādēm un organizācijām ne tikai novadā, bet arī citos novados.

**Pašnovērtējums**: **ļoti labi**

**Citi sasniegumi (iestādei svarīgais, specifiskais):**

Skolas tradīcijas:

•Zinību diena. Parasti tā ir ne tikai svinīga līnija, bet arī izglītojoši izklaidējoša programma,

ar jautriem uzdevumiem un konkursiem;

•Pārgājiens „Zelta rudens”;

•Vieglatlētikas sacensības;

•Miķeļdiena –ražas un ziedu izstāde;

•Skolotāju diena, kur paši bērni piedalās koncerta rīkošanā;

•Rokdarbu konkurss „Prasmīgās rokas”;

•„Drošie un veiklie” sporta sacensības Latgales speciālo skolu bērniem;

•Lāčplēša diena;

•LR proklamēšanas diena;

•Ziemassvētku brīnumu gaidot, šajā pasākumā piedalās skolas skolotāji, iestudē lugu, dāvājot bērniem prieku un ticību, ka brīnumi tomēr notiek;

•Priekšmetu nedēļa, katra diena ir veltīta kādam mācību priekšmetam. Skolotāji piedāvā

dažāda veida uzdevumus ko bērni veic starpbrīžos. Tādējādi skolēni tiek nodarbināti arī

brīvajā laikā;

•Skatuves runas konkurss, 1. kārta;

•Svētā Valentīna diena ar jautrām rotaļām, konkursiem, aktivitātēm;

•Meteņi – tā ir iespēja piedalīties dažādās stafetēs, vizināties zirga pajūgā, baudīt siltu tēju un pankūkas;

•Projektu nedēļa, vērsta uz patriotisko audzināšanu, labdarības pasākumiem;

•Lieldienu radošo darbu izstāde, kā arī pasākums ar olu krāsošanas, kaulēšanās, ripināšanas aktivitātēm;

•Pavasara kross;

•Muzikālais konkurss „Lai skan”;

•Gada noslēguma koncerts, kurā suminām māmiņas ar skanīgām dziesmām, raito dejas soli;

pārsteiguma dāvaniņām. Gada noslēguma bērnu radošo darbu izstāde;

•Sporta svētki kopā ar bērnu vecākiem „Sveika, vasara!”;

• Pateicības diena, kurā tiek atzīmēti un apbalvoti skolēni par sasniegumiem mācību un audzināšanas jomā, kā arī panākumiem sportā;

•Izlaidums.

 Skolēni aktīvi piedalās gan skolas, gan ārpusskolas pasākumos.

 Aktīvi iesaistās novada pasākumos.

 Ik gadus mūsu skolas skolēni tiek iesaistīti Sarkanā Krusta lielkoncerta norisē Krāslavā. Mācību gada sākumā tika veidots Sarkana Krusta nodaļas darba plāns, kura realizācijā piedalījās viss skolas kolektīvs.

 Ir uzrādīti labi rezultāti sportā. Dagdas novada un Krāslavas novada rudens krosā skolēni iegūst godalgotās vietas. Skolas komanda piedalās Olimpiskajā dienā Dagdā, florbola spēle Dagdā un Ezerniekos. 2019. gada februārī Latgales reģiona BOCCIA sacensības organizēja Aleksandrovas internātpamatskola.

 Mūsu skolēnu darbi tiek izstādīti Konstantinovas pagasta bibliotēkā un Konstantinovas tautas namā.

 Grandiozs pasākums ir Starpnovadu “Netradicionālās modes skate”. Kurā ņem dalību Dagdas, Krāslavas, Aglonas novadi. Šogad šajā pasākumā piedalījās 87 dalībnieki.

 Latgales reģiona pasākumi:

 Piedalīšanās speciālo skolu festivālā „Varavīksne” Maltā.

Integratīvās mākslas festivālā „Nāc līdzās” Latgalē, kur spēcīgākos priekšnesumus virza uz lielkoncertu Rīgā. To starp arī mūsu skolas skolēnu priekšnesumus.

Valsts mēroga pasākumi un panākumi.

 Internāta grupu skolēni piedalījās valsts rīkotajā foto konkursā “Mana zeme skaistā”

 Katru gadu, septembra sākumā, skolēni dodas uz Valmieru, lai piedalītos speciālo skolu sporta sacensībās „Mēs varam”.

Starptautiskie pasākumi.

 Sportisti (C līmenis) devās uz Lietuvu, lai piedalītos sporta aktivitātēs.

 Katru gadu piedalāmies Starptautiskajā bērnu un jauniešu festivālā „Apskauj, mani māmuliņa” Dagdā.

**Skolas iesaistīšanās projektos:**

1. Interreg projekta “Relaksējoši attīstošās vides izveidošana Latvijas un Lietuvas bērniem ar attīstības traucējumiem dzīves kvalitātes uzlabošanai” realizēšana 2017.-2019.m.g.

Projekta ietvaros novadītas četras 10 dienu diennakts nometnes Latvijas un Lietuvas skolēniem ar attīstības traucējumiem.

 2) Iesaistīšanās Rēzeknes Tehnoloģiju akadēmijas projektā„Kompetenču pieeja mācību saturā”. Trīs skolas skolotājas piedalās mācību satura veidošanā skolēniem ar viegliem garīgās attīstības traucējumiem matemātikā, vēsturē un dabaszinībās.

 3) ESF projekts “Profesionālās izglītības iestāžu efektīva pārvaldība un personāla kompetences pilnveide” No 2017.gada piedalīšanās ESF projektā “Profesionālās izglītības iestāžu efektīva pārvaldība un personāla kompetences pilnveide”.

 4)“Erasmus+” aktivitātes eTwinning.

 5) Īslaicīgas sociālās aprūpes pasākuma „Atelpas brīdis” īstenošana ES struktūrfonda „Deinstitucionalizācijas pasākumu īstenošana Latgales reģionā”, Nr.9.2.2.1./15/I/005 ietvaros no 2018. gada jūnija mēneša.

**Iestādes vadītājs\_\_\_\_\_AnitaMalinovska\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (vārds, uzvārds) (paraksts)